Poslanici traže da se Salvini izjasni o navodnom ruskom finansiranju | Italija, Rusija | Al Jazeera Balkans\nOpozicija traži parlamentarnu istragu o navodnoj prodaji ruske nafte u korist Salvinijeve stranke Liga.\n'Nikad nisam uzeo ni rublju, ni euro, ni dolar, ni litar votke iz Rusije', rekao je Salvini EPA\nItalijanski opozicioni poslanici zatražili su da italijanski ministar unutrašnjih poslova Matteo Salvini izađe pred Parlament da odgovara o navodima o tajnom planu za prodaju ruske nafte za finansiranje njegove proruske partije Liga.\nPoslanici Demokratske stranke založili su se za parlamentarnu istragu poslije još jednog izvještaja u medijima sa navodima da je bivši Salvinijev saradnik predložio tajni aranžman da bi se upumpao novac u Salvinijavu desničarsku stranku.\nNavodni prijedlog je dat prošle godine kada je Liga postala partner u italijanskoj populističkoj vladi i pred Evropske parlamentarne izbore, prenosi Beta.\nKao i prvi put kada su se ove optužbe pojavile, ranije ove godine, Salvini je odbacio najnoviju verziju.\n"Nikad nisam uzeo ni rublju, ni euro, ni dolar, ni litar votke iz Rusije", rekao je Salvini poslije objavljivanja izvještaja na portalu BuzzFeed u srijedu.\nAmerički portal BuzzFeed prenio je u srijedu da ima eksplozivni audiosnimak na kome se čuje jedan bliski saradnik Mattea Salvinija i još pet ljudi kako pregovaraju o tome kako skriveno da preusmjere desetke miliona dolara od ruske nafte ka Salvinijevoj partiji.\nSalvini se ranije otvoreno divio ruskom predsjedniku Vladimiru Putinu i žustro se zalaže za kraj ekonomskih sankcija Evropske unije Rusiji, prenosi AP.\nOpozicioni poslanici žele da ispitaju Salvinija, novinara BuzzFeeda koji je objavio te navode, italijanskog ambasadora u Moskvi i ruskog ambasadora u Rimu.\nOni također žele da razgovaraju sa Gianlucom Savoinijem, saveznikom Lige bliskom Rusima koji se navodno zalagao za predloženi dogovor.\nČlanak u BuzzFeedu o sastanku u Moskvi gdje se navodno dogovaralo o takvom sporazumu održan u oktobru 2018. godine, u velikoj mjeri ponavlja navode koji su se pojavili prije više mjeseci u italijanskom časopisu L'Espresso.\nBuzzFeed je nadogradio priču iz L'Espressa navodeći da je došao do audiosnimka razgovora o navodnom dogovoru između Italijana i Rusa u hotelu u Moskvi.\nOba članka navode da bi prema sporazumu ruska energetska kompanija prodavala naftu nekoj italijanskoj energetskoj kompaniji. Nafta bi navodno bila prodavana po nižoj cijeni, a dio razlike bi navodno bio usmjeren Salvinijevoj partiji. I Espresso i BuzzFeed su naglasili da izvještači nemaju potvrdu da je taj sporazum i postignut, niti dokaze da je nafta isporučena ili da je novac usmjeren Ligi.\nUpitan kakvu ulogu navodni posrednik ima u Ligi, Salvini je odgovorio: "Ne znam, pitajte ga, to je smiješno, sve to što sam pročitao u novinama".\nMilanski dnevnik Corriere della Sera je prenio poruku Salvinija listu u kojoj navodi da je izvještaj BuzzFeeda čisto nagađanje i da nema ništa konkretno zato što nikakav novac niti sredstva nikad nisu došli u Ligu iz Rusije.


Januar 24, 2022 21:14\nGutereš je pozvao vođe puča da "obezbede zaštitu i integritet" predsednika i insitucija Burkine Faso, rekao je Dižarik, prenosi Rojters.\nVojska Burkine Faso saopštila je ranije danas da je svrgla sa vlasti predsednika Roka Kaborea, suspendovala Ustav, raspustila vladu i nacionalnu skupštinu i zatvorila granice.\nU saopštenju, koje je potpisao potpukovnik Pol-Anri Sandaogo Damiba, a pročitao ga jedan oficir na državnoj televiziji, navodi se da je preuzimanje vlasti izvršeno bez nasilja i da su svi uhapšeni na bezbednoj lokaciji, preneo je ranije Rojters.\nPredsednik Kabore prethodno je pozvao preko svog Tviter naloga one koji su uzeli oružje da ga polože, što se očigledno odnosi na pobunjene vojnike, ali izveštač Rojters nije mogao da proveri da li je Kabore zaista autor tog posta.\nVladajuća partija je, u međuvremenu, saopštila da je sprečen pokušaj ubistva predsednika.\nPutin: Događaji u Ukrajini rezultat loše politike Zapada 11\nEvropski savet podržava članstvo Švedske i Finske u NATO 14


Foto: Tanjug/AP | Kurti ne odustaje od "velike Albanije"\nTanjug 09.10.2019 07:28\nPRIŠTINA - Aljbin Kurti, kandidat za premijera Pokreta Samoopredjeljenje, koji je, prema prvim preliminarnim rezultatima CIK, dobio najveću podršku građana Kosova na proteklim vanednim izborima, ponovio je sinoć da se zalaže za nacionalno ujedinjenje Albanaca u okviru federacije, nikako u okviru Evropske unije.\n"U okviru Evropske unije ne može se dogoditi nacionalno ujedinjenje Albanaca", rekao je Kurti u intervjuu za KTV, prvom od proglašenja izborne pobjede.\n"Ne mogu reći da se nacionalno jedinstvo dešava u EU. Tu se pridružujemo Dancima, Austrijancima i Špancima. Naš savez se mora dogoditi ovdje", kazao je Kurti.\nLider Pokreta Samoopredjeljenje ističe da je nacionalno ujedinjenje "istorijski interes Albanaca", a citirajući pokojnog bivšeg lidera makedonske albanske partije DPA, Arbena Džaferija, kaže: "Mi ne biramo (albansku) uniju, ali on bira nas".\nNe spori ni tezu Ukšina Hotija, koji kaže da nacionalno ujedinjenje isto što i ujedinjenje u okviru EU, te da to ne iskjučuje jedno drugo, ali smatra da "Kosovo i Albanija treba da se integrišu u okviru federacije", a kao primjer navodi Njemačku, sa decentralizovanim insitucijama.\nPrema njegovim riječima, ideja kosovskog predsjednika Hašima Tačija o korekciji granice sa Srbijom podrazumijevala je takođe pridruživanje Kosova Albaniji, ali kada, kako je rekao, "država propadne".\n"Ne vjerujem u uniju kroz neuspjeh, već kroz uspjeh", rekao je Kurti i dodao da suprotno Tačiju smatra da "uspjeh Kosova ujedinjuje Albance, ne neuspjeh".\nSa Albanijom će kaže raditi na postizanju sporazuma, ali ne za kameru, već za njihovu primjenu.\n"Zajedničko tržište, zajednički civilni registar, preduzeća, zajednički vladini odbori za spoljne poslove , su teme kojima ću se pored ose Ðakovica - Skadar baviti u razgovorima sa premijerom (Edi) Ramom", kazao je Kurti.\nPodsetivši da je Samoopredjejenje bilo protiv formiranja Specijalnog suda, Kurti je rekao da će tu pravosudnu instituciju učiniti nepotrebnom jačanjem lokalnih sudova.\n"Šteta je što imamo Specijalni sud. Ne može se ukinuti jer za to treba više od 80 poslanika, uključujući i Srbe. Bilo je poziva na razgovor, sada vlada nekakva tišina, vjerovatno zbog izbora", primijetio je Kurti, koji je obećao adekvatnu zaštitu svjedocima na tom sudu.\nNe vjeruje, kaže, da je OVK počinila ratne zločine i zločine protiv čovječnosti, ali je dodao da je ratne zločine mogao počiniti bilo koji pojedinac.\nKurti je istakao da u novoj kosovskoj vladi ne želi Srbe, koji ne priznaju Kosovo i koji su vezani za Beograd, kada ima one koji to nisu i koji, kako kaže, Kosovo smatraju državom.\nKurti je u prvom intervjuu za KTV, nakon što je CIK saopštila prve preliminarne rezultate proteklih izbora, rekao da bi bilo "nemoralno razgovarati sa Srpskom listom, kada su tu Rašić i Nikolić", koji su mu poželjeli pobjedu na izborima".\n"Imamo Srbe na Kosovu koji kažu ''Ustav Republike Kosovo''. Sa njima ću početi razgovore".\nSmatra da je dobro provjeriti da li je Srpska lista spremna da glasa za to da u buduću vladu uđe predstavnik Srba van te liste.\n"Da bismo imali demokratsku izgrađenu države, potrebno nam je da Srpska lista i DPK budu u opoziciji", kaže Kurti.\nKada je o Srbims riječ, Kurti je zapitao zašto bi u vladu, na primjer, uzeo (Nenada) Rikala kad, kako kaže, "ima Nenada Rašića".\nNe može, dodao je, da ne prefirara više Srbe koji ne govore „Kosovo i Metohija" ili „privremene kosovske institucije", koji Oslobodilačku vojsku Kosova nazivaju teroristima.\n"Moramo da budemo jasni. Prvo moramo napasti ono što je dobro", rekao je Kurti.\nPrema njegovim riječima, da bi se znalo kako nastaviti dalje, mora se znati šta se događalo u prošlosti i na kojim pozicijama su ovi sporazumi sada.\nPodsjetio je da je bio protiv dijaloga uz posredovanje Brisela, koji je bio zatvoren i vodio se između, kako kaže, "šefova država".\nGovoreći o ukidanju nametnutih sto odsto uvećanih taksi za proizvode iz Srbije i BiH,Kurti je rekao da "to nije politika Samoopredjeljenja", ali da smatra da ga treba regulisati na principu reciprociteta.\nAljbin Kurti Albanija Kosovo\nPojačava se zastrašivanje Srba na KIM, napadi, hapšenja\nHrvatski ministar o silovanju maloljetnice: Javnost ne može voditi postupke


You searched for Slaviša Krunić - Page 2 of 2 - Trebevic.net\nRezultat pretrage za: Slaviša Krunić\nBenedi Đukanović, osumnjičeni za ubistvo banjalučkog privrednika Slaviše Krunića i njegovog radnika obezbjeđenja Žarka Pavlovića, te ranjavanje vozača Gorana Ilića, sproveden je u Okružni sud u Banjaluci. Đukanović je dovezen uz jake mjere obezbjeđenja, a kod Okružnog suda u...\nRočište na kojem bi trebalo da se odredi pritvor za Benedija Đukanović osumnjičenog za ubistvo Slaviše Krunića biće održano sutra, saznaje RTRS. Portparolka Republičkog javnog tužilaštva Dragica Tojagić rekla je da će tužilac naredne sedmice da sasluša Đukanovića. Ranije...\nU toku je transport Benedija Đukanovića ka KPZ-u Tunjice jer mu je ranije određen pritvor, rekla je Srni načelnik Odjeljenje za odnose sa javnošću MUP-a Srpske Mirna Miljanović. Ona je rekla da se Đukanović sinoć predao policiji Kantona Sarajevo,...\nPrilikom pretresa kuće Benedija Đukanovića, koji je u bjekstvu a dovodi se u vezu sa ubistvom Slaviše Krunića, pronađen je ključ vozila “opel korsa” koje je, kako se pretpostavlja, koristio jedan od napadača Željko Kovačević, koji je ubijen u...\nOkružni sud u Banjaluci odredio je danas pritvor Emiliju Baldi, osumnjičenom za ubistvo Slaviše Krunića i Žarka Pavlovića. Pritvor u trajanju do mjesec dana, koji se računa od dana hapšenja, odredio je, nakon saslušanja, sudija za prethodni postupak Posebnog...\nOvo je auto koje vozi Benedi Đukanović (FOTO)\nPolicija RS moli građane da ukoliko primijete vozilo sa slike odmah obavijeste policiju na besplatni broj 122 ili najbližu policijsku stanicu. Vozilo, kako navodi ATV koristi Benedi Đukanović za kojim policija traga i za kojim je raspisana potjernica jer se sumnja...\nPripadnici Ministarstva unutrašnjih poslova Republike Srpske podnijeli su izvještaj Republičkom tužilaštvu protiv osumnjičenih za ubistvo banjalučkog biznismena Slaviše Krunića i njegovog tjelohranitelja Žarka Pavlovića, te pokušaja ubistva Krunićevog vozača Gorana Ilića. MUP je izvještaj podnio protiv Emilija Balde, Željka...\nOdbornici DNS-a u ljubinjskoj Skupštini Milan Krulj, Risto Mićić, Slaviša Janjić i Rada Popović saopštili su danas da su napustili skupštinsku većinu u Ljubinju koju su činili DNS, SNSD, SP i “Snaga Hercegovine”, te da će od sada nastupati...


Entiteti otkrili koliko vakcina žele kupiti direktno: Traže kinesku, rusku i Pfizerovu - Portal 072info\nEntiteti otkrili koliko vakcina žele kupiti direktno: Traže kinesku, rusku i Pfizerovu\nFederalno ministarstvo zdravstva danas je dostavilo dokumentaciju Ministarstvu civilnih poslova BiH uz iskazane potrebe za direktnom nabavkom vakcina. Očekuje se da to danas učine i njihove kolege iz Republike Srpske i Brčko distrikta. Kako saznaje Klix.ba, Federacija BiH planira direktno nabaviti još 400.000 doza vakcina – 200 hiljada Pfizerovih, 100 hiljada kineskih i 100 hiljada ruskih.\nU drugom bh. entitetu Republici Srpskoj nadležni su iskazali potrebu za 50.000 Pfizerovih vakcina i 80.000 doza kineske vakcine. Iz RS-a su ranije najavili da su dogovorili nabavku blizu 250.000 doza ruskih vakcina.\nDanas je Vlada Brčko distrikta donijela odluku o nabavci još 48.000 doza vakcina, ali oni u iskazivanju potreba resornom državnom ministarstvu neće precizirati proizvođača, kao što su uradili FBiH i RS.\nTreba istaći da su entiteti potrebe iskazali pod uslovom da tražene vakcine budu registrovane u Agenciji za lijekove i medicinska sredstva BiH ili da imaju evropski certifikat koji će potvrditi kvalitet.\nPrema još nezvaničnim informacijama, velike su šanse da bi ruska i kineska vakcina uskoro mogle dobiti odobrenje Evropske agencije za lijekove (EMA).\nNakon što su entiteti uradili svoj dio posla sada je na Ministarstvu civilnih poslova BiH da uradi svoj posao koji je preuzelo prošlog četvrtka. Pitanje koje se postavlja jeste kako će državni organi ovaj put reagovati – biti uspavani i zakazati ili se probuditi i reagovati u skladu s očekivanjima građana.\nOdluka o pokretanju direktnih nabavki vakcina donesena je na sastanku predsjedavajućeg Vijeća ministara BiH Zorana Tegeltije s entitetskim premijerima i ministrima zdravstva. Time je potvrđena opredijeljenost države BiH da obavi procedure za kupovinu vakcina, a entiteti i Distrikt Brčko da iskažu potrebe u postojećim mehanizmima.\nPodsjetimo da je ova odluka donesena na nivou države, u dogovoru s entitetima, nakon što je postalo jasno da vakcine naručene i plaćene putem COVAX mehanizma (1,2 miliona doza) neće stići u željeno vrijeme niti u većim količinama. Osim COVAX-a, BiH je i u mehanizmu Evropske unije, međutim još uvijek se ništa ne zna o tome kada bi ove vakcine (892.000 doza) trebalo da pristignu.\nPrethodni članakU čarapama i kutijama od sladoleda krio zaštićene kameleone\nSljedeći članakU ovim situacijama nikako ne biste smjeli da pijete kafu


Konferencija „Šta radi kulturu“ biće održana u petak 29. septembra u novosadskom StartIt centru od 10 do 17 časova, pružajući jedinstvenu priliku da mladi koji su pokrenuli ili žele da pokrenu društveno odgovorne projekte čuju inspirativne priče autora uspešnih inicijativa od društvenog značaja i steknu uvid u kulturne projekte koji su obeležili ovu godinu u našoj zemlji.\nBesplatna, edukativna konferencija namenjena je mladima od 16 do 35 godina, a organizuje se u okviru dvodnevnog „Ideodroma“, događaja tokom kog učesnici programa Superste, koji sprovodi Erste Banka, sa mentorima usavršavaju svoje ideje i pretvaraju ih u projekte. Pored mladih ljudi iz Novog Sada i Vojvodine, na konferenciji su dobrodošli njihovi vršnjaci iz cele Srbije.\n„Ideodrom“ je, na ovaj način, sada otvoren i za one koji nisu učesnici Superste. Drugi dan „Ideodroma“, 30. septembar, rezervisan je za učesnike ovog programa, mlade iz cele Srbije, koji će sa iskusnim profesionalcima iz sveta biznisa dodatno razvijati svoje ideje iz oblasti kulture, umetnosti i obrazovanja, kako bi ih finalizovali i uobličili u projekte koji treba da doprinesu razvoju društva.\nU okviru programa Superste, podržana su ukupno 44 projekta u protekle dve godine, u čiji razvoj je uloženo 120.000 evra i 1.000 sati mentorskog rada. U ovogodišnjem ciklusu programa, ukupan fond za realizaciju ideja je 7,2 miliona dinara.\nSuperste.net je platforma namenjena svim mladim, kreativnim pojedincima i grupama koji traže podršku u znanju i materijalnim resursima za razvoj društveno odgovornih projekata. Portal je izvor informacija o konkursima koje tokom čitave godine organizuje Erste Banka, ali i platforma za promociju uspešnih inicijativa i projekata od društvenog značaja. Ovde želimo da formiramo zajednicu mladih ljudi koji će svojim radom i umećem doprineti boljitku celokupnog društva.


Grupa "Za slobodu medija" pozvala premijerku na dijalog - Društvo - Dnevni list Danas\nPočetna » Društvo » Grupa "Za slobodu medija" pozvala premijerku na dijalog\nGrupa „Za slobodu medija“, koja okuplja medije, novinarska i medijska udruženja, organizacije civilnog društva, novinare i novinarke, građane i građanke, danas je i zvanično, pismom predatom na prijavnici Vlade Srbije, pozvala premijerku Anu Brnabić na javni dijalog o stanju u medijima.\n0Piše: FoNet 13. oktobra 2017. 16.45\n„Uvažena predsednice Vlade Republike Srbije, Grupa ‘Za slobodu medija’, koja okuplja medije, medijska udruženja, organizacije civilnog društva, novinare i novinarke, gra?ane i gra?anke, poziva Vas na javni dijalog o stanju u medijima.\nNeposredan povod za sastanak sa delegacijom Grupe ‘Za slobodu medija’ su Vaše ocene u Evropskom parlamentu o novinarima i novinarstvu Srbije, koje smatramo neosnovanim i paušalnim.\nTeme razgovora bile bi profesionalno novinarstvo, finansijski pritisci na nezavisne medije, pitanje novina ‘Vranjskih’ i drugih lokalnih medija, primena medijskog zakonodavstva, sloboda govora i pravo medija da slobodno i odgovorno, bez državnog i političkog uplitanja bilo koje vrste, rade svoj posao u javnom interesu.\nS obzirom na Vašu javno iskazanu želju da o svemu tome razgovarate i vidite ‘da li tu zaista ima nečega’, uvereni smo da bi takav sastanak doprineo boljem međusobnom razumevanju i pozitivno uticao, kako na način informisanja građana i građanki, tako i na ispunjavanje obaveza koje je Srbija preuzela ulaskom u proces evropskih integracija.\nPozivamo Vas da učinite sve kako bi ovakav javni dijalog bio održan u najkraćem roku, u vreme i na mestu koje odredite i očekujemo da na našu molbu odgovorite u sledećih 10 dana.\nUzdajući se u Vašu dobru volju i razumevanje važnosti neposrednog razgovora o stanju i načinima rešavanja mnogobrojnih problema na medijskoj sceni, s poštovanjem, pokretači ‘Grupe za slobodu medija'“.\nAna Brnabić, za slobodu medijaBeograd


Noviteti: Volvo S90 - Lako do kola\nNoviteti: Volvo S90\nVolvo je imao čast da otvori ovogodišnji salon automobila u Detroitu, predstavljajući potpuno novi sedan S90, od koga očekuje velike uspehe.\nNe samo što se švedski proizvođač vozila nada da može započeti novo poglavlje u svojoj istoriji, već računa i na to da bi mogao da zaustavi dominaciju nemačkih predstavnika u klasi. S90 vidi Mercedes E-Class, BMW 5-Series, Audi A6, Jaguar XF, Lexus GS i Cadillac CTS kao glavnu konkurenciju, a za bazu je uzet nedavno predstavljeni XC90 SUV.\nVolvo kaže da očekuje da će njegov predstavnik biti najčistiji u klasi zahvaljujući inovantnoj hibridoj tehnologiji. Oba vozila se nalaze na novoj Scalable Platform Architecture (SPA) platformi, koja je dovoljno fleksibilna da na njenoj bazi budu urađeni nekoliko novih proizvoda, kao što je manji 40-Series (za koga Volvo kaže da će biti zabavan za vožnju) i nešto veći i dinamični 60-Series (koji će se takmičiti protiv BMW 3-Series i sličnih rivala). U svakom slučaju, u Detroitu je bio izložen samo sedan dok će na njegovoj bazi kasnije da debituje i karatan sa V90 oznakom, a i on bi trebalo da bude jednako elegantan i da pruža slične linije.\nVolvo još uvek razmatra da li da ponudi i sportski model pod Polestar oznakom, a čak i ako do toga dođe, to se neće desiti u narednih nekoliko godina.\nSa dizajnerske strane, S90 pruža dosta elegantnije i aerodinamičnije linije u poređenju sa standardnim proizvodima na koje smo navikli od strane Volva. Mnoge linije su preuzete sa koncepta predstavljenih prethodnih godina, a kao rezultat Šveđani konačno imaju proizvod koji može da parira Nemcima.\nKada je reč o mehanici, S90 pruža novu liniju Drive-E motora zapremine 2.0L, a dok benzinci razvijaju 250 ks i 320 ks, dizeli će razvijati 190 ks i 225 ks. Tu je i novi hibrid sa T8 Twin Engine oznakom, a on kombinuje benzinski 2.0L motor sa električnim motorom. Snaga ovog motora je 400 ks i 640 Nm obrtnog momenta, a on je u stanju da pređe 40 kilometara između punjenja. Volvo je najavio i moderni motor od tri cilindra zapremine 1.5L, ali o njemu nema više detalja u vreme pisanja ove priče.\nZa kraj ćemo pomenuti i enterijer, koji je urađen u tradicionalnom Volvo stilu, ali sa kvalitetnijim materijalima i većim izborom standardne i opcione opreme.\nVolvo napominje da njegov cilj nije da pobedi Nemce, već da kupcima pruži veći izbor i neke detalje koje konkurencija ne nudi, a posebna popularnost se očekuje u Kini - domaćem tržištu vlasnika kompanije Geelya.\nProdaja bi trebalo da startuje na proleće, a cena u Evropi bi trebalo da iznosi oko 40,000 evra.


Na godišnjem skupu Socijalista Subotice istaknuto je, da ta stranka u lokalu "kreće sa novom pričom", a da je Srbiji neophodna levica koju, prema rečima Slobodana Vojinovića, člana Glavnog odbora stranke, nosi SPS, dok je predsednik privremenog organa Nebojša Crnogorac istakao, da je u lokalu stranka uspešno savladala sve izazove.\nPrivremeno rukovodstvo Socijalističke partije Srbije u Subotici, sa tradicionalnog novogodišnjeg skupa uputili su građanima poruku da je bez levice u Srbiji nezamisliv put demokratskog napretka i usmerenja.\nPotpredsednik Pokrajinskog odbora SPS-a Marko Rovčanin je istakao, da su mnogo manje napredne i da su siromašnije opštine u kojima SPS ne učestvuje u vlasti.\n-U Severnobačkom okrugu, Socijalisti koji učestvuju u vlasti imaju znanje, energiju i iskustvo da odgovore zadacima koje su preuzeli, a lokalna stranka SPS-a u Subotici će krenuti sa novom pričom. Možemo da ne mislimo svi isto, ali ne možemo stvarati podele u partiji. Suština jeste da kreativno promišljamo o mnogim akcijama i potezima, da na neke stvari ne gledamo svi istim očima, ali zajednički je cilj da stvorimo uslove i uradimo mnogo toga što je neophodno da se uradi u Subotici, rekao je Rovčanin.\nPredsednik Privremenog organa SPS-a Subotica Nebojša Crnogorac, ocenio je krajem prethodne godine, na tradicionalnom godišnjem okupljanju članova te partije, da je 2014. godina bila i prelomno vreme za stranku koja je savladala sve izazove, preuzimanjem odgovornost za budućnost i Socijalista i obaveza pred kojima je Subotica i Srbija.\nČlan Glavnog odbora SPS-a Slobodan Vojinović je podsetio okupljene u prostorijama Gradskog odbora te partije, da je proteklo 24 godine od osnivanja SPS-a, a da je ne samo u lokalu, nego i u državi ta stranka potvrdila da se ne plaši izazova niti optužbi da je partija bila u krizi koja je pretila da je "utamniči".\n- U procepu u kom se sada nalazi Srbija, u klinu između istoka i zapada, Socijalisti mogu da pomognu i ponude rešenje, rekao je Vojinović , uputivši poruku građanima da je "Ovoj zemlji neophodna levica, a levicu nosi SPS, na putu koji je definisao decembarskim Kongresom."


Teške nedelje pred Belgijom, strože mere nego u martu?\nBelgija bi mogla da se vrati potpunom zatvaranju ekonomije ukoliko nema zaokreta u širenju korona virusa i prijemu pacijenata na bolničko lečenje, upozorio je danas belgijski epidemiolog Iv van Ledem, prenosi Rojters.\nMožda bismo morali da razmotrimo i strože restriktivne mere, koje bi mogle da nalikuju onom zatvaranju koje smo imali u martu i aprilu, dodao je on.\nZemlja od 11 >> Pročitaj celu vest na sajtu Radio Televizija Vojvodine << miliona stanovnika objavila je u ponedeljak da su 7.876 osoba obolele od korona virusa u nedelji od 15. oktobra, hospitalizovane su 252 osobe, a umrlo je 30 pacijenata.\nVrh prolećnog talasa korona virusa na kraju marta bio je kada je u jednom danu u bolnice u Belgiji primljeno 600 pacijenata.\nTeške nedelje pred Belgijom, nema testiranja asimptomaskih\nBelgija sa više od 12.000 novoinficiranih na dnevnom nivou još nije došla na vrhunac ovog talasa Kovid-19, upozoravaju belgijski stručnjaci.\nOčekuje se da će broj inficiranih nastaviti da raste u naredne dve nedelje, dok bi broj hospitalizacija mogao da bude u porastu i posle toga.\n”Imaćemo dve do četiri teške nedelje u borbi protiv pandemije“, ocenio je mikrobiolog Herman Gosens.\nZdravstvene vlasti u Belgiji upozoravaju da će uvedenih mera za suzbijanje širenja virusa, kao što su policijski čas i zatvaranje kafića i restorana, prve rezultate početi da daju za dve nedelje.\n”Koliko će zaraženih biti na vrhuncu zavisi od ljudskog faktora. Sigurno još možemo imati dana sa više od 12.000 novih infekcija. Nakon toga sledi vrhunac hospitalizacija, gde moramo da osiguramo da zdravstveni sistem ne počne da puca jer bi to bilo posebno loše”, kaže epidemiolog Pjer Van Dam.\nZbog prepoterećenosti laboratorija, belgijske zdravstvene vlasti su odlučile da privremeno smanje broj dnevnih testiranja tako što će od sada biti dostupna samo osobama sa simptomima korone, ali ne i asimptomatičnim osobama, odnosno putnicima koje dolaze iz crvenih zona.\nTrenutno, Belgija sprovodi 60.000 do 70.000 testova dnevno, a dugoročni cilj je povećanje kapaciteta sa osam dodatnih laboratorija.\n”Situacija u Belgiji još nije očajna, ali kako broj zaraza korona virusom nastavlja da se povećava, postaje sve više zabrinjavajuće”, ocenio je novoimenovani vladin komesar za Kovid-19 Pedro Fakon.\n”Sijensano” zbog ”preciznosti podataka” više ne izlazi sa dnevnim brojevima već sa prosekom na nedelju dana.\nNavodi se da je u sedmici od 10. do 16. oktobra prosečno pozitivno testirano 8.423 osobe što je povećanje od skoro 70 procenata u odnosu na nedelju pre.\nUkupan broj zaraženih od početka pandemije u Belgiji je 230.480, a preminulih 10.443.\nBelgija na dnevnom nivou beleži u proseku 32 smrtna slučaja povezana sa korona virusom.\nU bolnicama su trenutno ukupno 2.774 pacijenta obolela od korona virusa, što je 277 pacijenata više u odnosu na juče.\nBelgija bi mogla da se vrati potpunom zatvaranju ekonomije ukoliko nema zaokreta u širenju virusa korona i prijemu pacijenata na bolničko lečenje, upozorio je belgijski epidemiolog Iv van Ledem, prenosi Rojters..."Možda bismo morali da razmotrimo i strože restriktivne mere, koje bi mogle da nalikuju...


Akcionari Telekoma Srbija definitivno ostaju bez dividende – Bankar.me\nAkcionari Telekoma Srbija definitivno ostaju bez dividende\nMay 30, 2019 BERZA, REGION, REGION, SVE VIJESTI Leave a comment\nNadzorni odbor telekomunikacione kompanije Telekom Srbija sazvao je redovnu skupštinu akcionara za 26. jun tekuće godine, na kojoj će biti usvojeni prošlogodišnji pojedinačni i konsolidovani finansijski izvještaji, te donijeta odluka o raspodjeli dobiti.\nZa razliku od prošlih godina kada je kompanija mahom isplaćivala više od polovine dobiti putem dividende, ovaj put uprava je predložila da se ostvareni dobitak iz 2018. godine zadrži kao neraspoređena dobit. Vjerovatni razlozi za ovakav predlog odluke su rast zaduženosti kompanije i nastavak trenda pada profitabilnosti.\nTelekom je prošle godine zabilježio rast prihoda od 0,6 odsto na 88,8 milijardi dinara, poslovna dobit pala je 27,2 odsto na 8,9 milijardi dinara, dok je neto dobitak bio niži za 30,1 odsto i iznosio je 10,2 milijarde dinara. Neto dug kompanije je porastao 99,1 odsto na 63,5 milijardi dinara, dok se racio zaduženosti neto dug/EBITDA popeo na prilično visokih 2,55.\nPOJMOVIdividenda telekom srbija telekom srbija\nPrevious Prvi put u svijetu električni kamion bez vozača isporučio robu\nSljedeći Google će izgubiti preko 400 miliona dolara ako prekine saradnju sa Huaweijem


Program besplatnih online obuka za ...\tRegionalna agencija za razvoj i evropske integracije ...\t- 03 jun 2020\nMinistarstvo privrede u saradnji sa Fondom za razvoj Republike Srbije raspisalo je javni poziv za dodelu bespovratnih sredstava u okviru:\nPrograma podsticanja preduzetništva kroz razvojne projekte u 2019. godini.\nPravo da se prijave na javni poziv za dodelu bespovratnih sredstava i pravo da podnesu zahtev za kredit kod Fonda, imaju preduzetnici, mikro, mali i srednji privredni subjekti i zadruge koji su registrovani u Agenciji za privredne registre, a koji dostave zvanične finansijske izveštaje za prethodne dve godine u kojima nije iskazan neto gubitak i koji ispunjava uslove iz Programa.\nPrivredni subjekti koji ispunjavaju uslove Programa, mogu ostvariti pravo na finansijsku podršku u iznosu do 20% bespovratnih sredstava od vrednosti investicionog ulaganja, odnosno do 30% bespovratnih sredstava za privredne subjekte koji pripadaju četvrtoj grupi razvijenosti. Preostali iznos vrednosti projekta finansiraće se iz kredita Fonda.\nMore in this category: « Javni poziv mentoring za MMSPP i zadruge – rok 21.06.2016. godine\tJavni poziv za dodelu bespovratnih sredstava u okviru programa podrške daljem razvoju MMSPP i preduzetnika »


U Srbiji uvedene COVID propusnice, stupaju na snagu od Subote u 22h. - Specijal Info\nU Srbiji uvedene COVID propusnice, stupaju na snagu od Subote u 22h.\nby Specijal Info October 20, 2021, 12:44 pm 21 Views\nU Srbiji su uvedene COVID propusnice i one stupaju na snagu od Subote od 22:00h.\nCovid propusnice će od subote uveče, biti obavezne u svim kafićima, restoranima, kafanama, klubovima, diskotekama, splavovima, kladionicama, pečenjarama i svim mestima na koje nije obavezno da se bude.\nKako je izjavila premijerka Ana Brnabić, od Subote uveče će sve inspekcijske službe, kao i komunalna milicija krenuti sa pooštrenom kontrolom svih ugostiteljskih objekata. Ona dodaje da se pooštravanje kontrole neće odnositi samo na ugostiteljske objekte gde je potrebna COVID propusnica, već i na trgovinske i ostale objekte, gde je obavezno nošenje maski i držanje rastojanja.\nŠTA JE POTREBNO DA BI SE UŠLO U UGOSTITELJSKI OBJEKAT:\nDa bi ste mogli da uđete u neki ugostiteljski objekat, biće vam potreban jedan od četri dokaza.\nZa one koji su vakcinisani:\nZa vakcinisane je potrebno da pokažu dokaz o primljenoj drugoj, odnosno trećoj dozi vakcine koja se mora primiti nakon 210 dana.\nNevakcinisani mogu ući u ugostiteljske objekte sa PCR testom koji nije stariji od 72 sata, antigenskim testom koji nije stariji od 48h i dokazom o preležanom kovidu u poslednjih 7 meseci.\nKOVID REDARI ĆE MOĆI DA TRAŽE LIČNE KARTE:\nPremijerka Srbije, Ana Brnabić je na konferenciji za novinare izjavila da će osobe zadužene za kontrolu covid propusnica, moći da legitimišu građane i da će Vlada Srbije u ovih nekoliko dana doneti posebnu uredbu za to.\nPo zakonu Republike Srbije legitimisanjem je do sada mogla da se bavi samo policija, vojna policija, komunala milicija i slične službe, a sada imamo novost da će to ovlašćenje imati i takozvani covid redari.\nPrevious article Med u Srbiji poskupeo za neverovatnih 100%\nNext article REPRESIJA: Bojan Savić uhapšen, podnešena mu krivična prijava zbog ometanja službenog lica\nVeć je odlučeno: pitanje je sekunde kada će COVID propusnice stupiti na snagu u Srbiji\nNAJNOVIJA VEST: Kovid propusnice od ponedeljka od 20h\nREPRESIJA: Bojan Savić uhapšen, podnešena mu krivična prijava zbog ometanja službenog lica


Sastanak u Vitezu | GC FBIH\nGender Centar FBiH u saradnji sa Koordinacionim tijelom za prevenciju, zaštitu i borbu protiv nasilja u porodici Srednjobosanskog kantona održao je dana 17.11.2016. u Vitezu Inicijalni radni sastanak za provedbu projekta Unapređenje pristupa multisektorskim uslugama za žrtve rodnozasnovanog nasilja na kantonalnom i općinskom nivou.\nProjekat se realizira u okviru UN Women programa „Standardi i angažman za spriječavanje nasilja nad ženama i porodičnog nasilja u Bosni i Hercegovini“ koji finansijski podržava Švedska razvojna agencija SIDA.\nNa sastanku je prezentiran projekat i aktivnosti koje će biti realizirane u naredne tri godine kroz podršku radnim sastancima koordinacionih tijela i multisektorskih timova, edukacije profesionalaca, osnaživanje i podršku u radu i realizaciji projekata na lokalnom nivou.\nNa sastanku je urađen kratak pregled dosadašnjih aktivnosti i analiza stanja u oblasti nasilja u porodici i rodnozasnovanog nasilja na području Srednjobosanskog kantona, te dogovoreni naredni koraci u implementaciji projektnih aktivnosti.


Udruženje finansijskih direktora Srbije predlaže 10 mera za ublažavanje posledica pandemije na privredu\nUdruženje finansijskih direktora Srbije uputilo je Vladi Srbije predlog 10 mera za koje smatraju da bi ublažile ekonomske posledice pandemije koronavirusa koje trpe privredna društva i preduzetnici u Srbiji.\nNavode da su predloge sačinili renomirani članovi Udruženja i eksperti finansijske struke iz različitih sektora privrede, koji upravljaju sa više od 48.000 zaposlenih i sa preko 5 mlrd EUR prihoda.\n- Imajući u vidu izuzetne rezultate fiskalne konsolidacije, ekonomske i socijalne funkcije države, kao i prioritete Vlade Republike Srbije u novonastalim uslovima vanrednog stanja, smatramo neophodnim objektivno sagledavanje potreba privrede za vreme trajanja vanrednog stanja kako bi se ona očuvala i najbrže moguće oporavila nakon njegovog ukidanja i završetka pandemije - naveli su u Udruženju.\nS tim u vezi, Udruženje finansijskih direktora Srbije predlaže sledeće mere:\n1. Predlažemo da se privremeno obustavi obračun PDV-a na robu datu u humanitarne svrhe u periodu trajanja vanrednog stanja. Za sva davanja robe i usluga u humanitarne svrhe za ublažavanje posledica pandemije predlažemo retroaktivno poresko oslobođenje od obračuna PDV-a počev od dana uvođenja vanrednog stanja u Republici Srbiji, zaključno sa 90-im danom nakon prestanka vanrednog stanja.\n2. Predlažemo da se omogući poresko rasterećenje privrednih subjekata, najmanje za vreme trajanja vanrednog stanja i tri meseca nakon njegovog ukidanja, uvođenjem privremene mere odlaganja obaveze plaćanja poreza i doprinosa na zarade i druga lična primanja.\nPredlažemo da se omogući reprogram i otplata poreskog duga iz prethodnog stava na 12 mesečnih rata, bez kamate, počev od dana ukidanja ovih privremenih mera. Predlažemo da se privrednim subjektima koji za vreme trajanja vanrednog stanja i tri meseca nakon njegovog ukidanja ne smanje broj zaposlenih za više od 5% u odnosu na broj zaposlenih na dan uvođenja vanrednog stanja, omogući otpis poreskog duga za porez na zarade i doprinose na zarade i druga lična primanja u visini 50% poreskog duga, nastalog za sve isplate u periodu trajanja ove privremene mere. Smatramo da bi ove mere direktno doprinele očuvanju radnih mesta i opstanku svih privrednih subjekata i egzistenciji njihovih zaposlenih.\n3. Predlažemo da se privredni subjekti oslobode obaveze plaćanja akontacija poreza na dobit za celu 2020. godinu odnosno da se uplata poreza na dobit pravnih lica za 2020.godinu izvrši po konačnom obračunu i po sačinjavanju poreskog bilansa za 2020. godinu. Smatramo da je ova mera od vitalnog značaja za sve privredne subjekte imajući u vidu da će posledice pandemije doprineti značajnom smanjenju prihoda u svim sektorima i samim tim smanjenju oporezive dobiti koja kod većine privrednih subjekata neće biti ostvarena.\n4. Predlažemo da Vlada Republike Srbije usvoji hitnu privremenu meru o odlaganju plaćanja poreza na imovinu fizičkih i pravnih lica do isteka vanrednog stanja, kao i da u periodu trajanja vanrednog stanja ukine sve komunalne takse i slične parafiskalne namete.\n5. Predlažemo da Vlada Republike Srbije donese hitnu privremenu meru kojom se omogućava odlaganje predaje poreske prijave za porez na dodatu vrednost, i plaćanja dugovanog poreza do isteka 30 dana nakon dana ukidanja vanrednog stanja. Privredni subjekti mogu za vreme trajanja ove mere podnositi poreske prijave za porez na dodatu vrednost ali nisu u obavezi da isti plaćaju do isteka navedenog roka iz prethodnog stava. Imajući u vidu uvedene mere i otežanu razmenu dokumentacije između privrednih subjekata, kao i otežanu likvidnost i privremeni prestanak obavljanja delatnosti kod većine privrednih subjekata, smatramo ovu meru opravdanom u trenutnoj situaciji u kojoj se naše društvo i privreda nalaze.\n6. Predlažemo da se rok za predaju pazara produži, odnosno da se zbog otežanog funkcionisanja saobraćaja i skrećenog radnog vremena banaka, produži na 10 radnih dana.\n7. Predlažemo da Centralna banka nakon ukidanja vanrednog stanja prioritetno kupi korporativne obveznice, koje bi izdala srednja i velika preduzeća, pri čemu bi se obveznice mogle izdati na 1-7 godina, sa najviše do 50% kreditne zaduženosti i prinosom od 1%. Obveznice bi bile dinarske i Narodna banka Srbije bi ih otkupila samo od kompanija koje nisu otpuštale radnike za vreme trajanja vanrednog stanja i koje nemaju zaposlene koji ostvaruju minimalnu zaradu. Smatramo da je ovo dugoročna mera kojom bi se značajno upumpala likvidnost privredi po završetku vanrednog stanja.\n8. Predlažemo da Vlada Republike Srbije kao pomoć malim i srednjim proizvođačima u ostvarivanju kontinuiteta proizvodnje, kao meru uvede srednjoročne namenske subvencionisane kredite za održavanje kontinuiteta proizvodnje/distribucije sa minimalnim rokom od 18 meseci i moratorijumom od minimalno tri meseca, kao i grejs periodom na glavnici dodatna tri meseca po isteku moratorijuma.\n9. Predlažemo da se uvedu subvencije za uvoz proizvodnih sirovina za prioritetne kategorije proizvoda, održivosti kapaciteta uz odobravanje srednjoročnih namenskih subvencionisanih kredita za uvoz sirovina sa minimalnim rokom od 24 meseci i moratorijumom od tri meseca, kao i grejs periodom na glavnicu od dodatnih tri meseca po isteku moratorijuma.\n10. Predlažemo da se usvoji mera koja omogućava malim i mikro preduzećima refinansiranje 100% kreditnog zaduženja sa 1% kamate, sa 1 godinom od početka otplate i kamate i glavnice, uz uslov da nemaju zaposlenih na minimalcu i da nisu otpuštali radnike.


MUP: Maksimalne mere obezbeđenja u Beogradu tokom posete Putina\nHomeVestiMUP: Maksimalne mere obezbeđenja u Beogradu tokom posete Putina\n14/01/2019 Redakcija BALKAN TV Vesti, za slajder 0\nMinistarstvo unutrašnjih poslova Vlade Republike Srbije saopštilo je da će njegovi pripadnici tokom posete predsednika Ruske Federacije Vladimira Putina u četvrtak, 17. januara, preduzeti maksimalne mere obezbeđenja, koje će dovesti i do izmene režima saobraćaja u određenim delovima Beograda.\nNačelnik Odeljenja za obezbeđenje određenih stranih ličnosti i delegacija Slaviša Krstić precizirao je da će tokom posete biti primenjene posebne mere fizičkog i tehničkog obezbeđenja na trasama kretanja štićene ličnosti, ali i oko objekata koje će posetiti.\nNosilac ovih mera, kako je objasnio, biće Jedinica za obezbeđenje određenih ličnosti i objekata u saradnji sa pojedinim organizacionim jedinicama MUP-a, ali i drugim državnim organima, rekao je Krstić.\nOn je istakao da će biti preduzete sve neophodne aktivnosti kako bi se otklonili svi bezbednosni rizici.\nNačelnik Uprave saobraćajne policije Policijske uprave za grad Beograd Dragan Bogosavac ukazao je na to da će tokom trajanja posete ruskog predsednika na području glavnog grada biti preduzete maksimalne mere obezbeđenja, po takozvanom prvom stepenu.\nBiće zabranjen svaki vid saobraćaja na trasi kretanja štićene ličnosti, kao i na saobraćajnicama koje se nalaze u neposrednom okruženju. Na snazi će biti i zabrana parkiranja vozila na saobraćajnicama koje se nalaze na trasi kretanja štićene ličnosti, precizirao je Bogosavac.\nOn je apelovao na građane da se prilikom posete predsednika Rusije pridržavaju uputstava pripadnika Ministarstva unutrašnjih poslova, koji će biti angažovani na poslovima obezbeđenja.\nBogosavac je naglasio da će pripadnici Uprave saobraćajne policije preduzimati intenzivne mere u cilju normalizacije saobraćaja nakon prolaska kolone sa štićenom ličnošću.\nKrstić i Bogosavac su apelovali na sugrađane da imaju razumevanja za aktivnosti koje će pripadnici Ministarstva unutrašnjih poslova preduzimati tokom predstojeće posete predsednika Ruske Federacije Vladimira Putina, navodi se u saopštenju Ministarstva unutrašnjih poslova.\nUprava carina: Umesto vitrine i TA peći – rentgen aparat i veterinarski operacioni sto\nSAD zapretile Pištini, ukidanje taksi ili sankcije


Kako se navodi, gradski menadžer Goran Vesić, sekretarka za komunalno-stambene poslove Nina Jandrić i direktor "Beokoma" Darko Glavaš primili su atašea za štampu Stivena Starka, savetnika Denisa Ibišbegovića i asistenta za medije Marinu Sokolović, pri Američkoj ambasadi u Beogradu.\nIstičući da je Beograd promenio propise kako bi počeo da rešava problem grafita koji zaista ruže grad, Vesić je zahvalio Ambasadi SAD na predlogu da Beograd učestvuje u navedenom programu.\n- Veoma je važno da budemo upoznati sa iskustvima drugih gradova koji su taj problem već rešavali. Američki gradovi su prošli kroz ovaj proces i možemo od njih da naučimo kako da rešimo ovaj problem - rekao je Vesić.\nOn je izrazio zadovoljstvo što je Beograd dobio priliku da njegovi predstavnici posete SAD i upoznaju se, ne samo sa načinom na koji rešavaju problem, već i kako se koordiniraju različite službe i kako se primenjuje društveno koristan rad i trajno rešava navedeni problem.\n- Prema predlogu Američke ambasade, osim predstavnika Skupštine grada, u delegaciji će biti novinari, predstavnici volonterskih organizacija, lokalnih i mesnih zajednica, sa kojima će se kasnije program sprovoditi. Verujemo da ćemo iskustva koja ćemo steći u Americi moći da primenimo na Beograd i da ćemo moći lakše da se izborimo sa ovim problemom - zaključio je Vesić.


MRLJA U VRBASU NIJE ZAGADILA VODU ZA PIĆE Nadležni i dalje tvrde da su alge krive za mutnu rijeku! | Srpska Info\nMRLJA U VRBASU NIJE ZAGADILA VODU ZA PIĆE Nadležni i dalje tvrde da su alge krive za mutnu rijeku!\nAutor: Nataša Telebak 28.05.2019. 09:11\nZbog pojave cvjetanja algi u Vrbasu, nadležne službe stalno prate kvalitet i zdravstvenu ispravnosti vode i tvrde da do ovog momenta nisu uočene bilo kakve negativne promjene.\n“Čudna” tamna boja Vrbasa koju je prošle sedmice zabilježila naša ekipa, zabrinula je javnost, posebno jer je neposredno prije toga pukla i zaštitna mreža Eko centra Bočac koja je zadržavala deset tona otpada.\nIz nadležnih institucija i dalje tvrde da je riječ o poznatom fenomenu, otpuštanja pigmenta algi, koji se javlja sezonski, a u “Vodovodu” uvjeravaju da kvalitet vode za piće nije upitan.\n– Pomenuta pojava se povremeno javlja i nikada do sada nije imala uticaj na kvalitet vode rijeke Vrbas na vodozahvatu Novoselija. Ni ovog puta nisu registrovane nikakve promjene u kvalitetu sirove vode Vrbasa, a nema uticaja ni na kvalitet vode za piće – navode u ovom preduzeću, podsjećajući da se vodozahvat Novoselija nalazi oko 50 kilometara nizvodno od brane HE Bočac, a tok Vrbasa ima brdsko – planinske karakteristike.\nIpak, preventivno je, kažu, pojačana kontrola frekvencije uzorkovanja i broja i vrste parametara u sirovoj vodi na vodozahvatu Novoselija i u vodi za piće, kao i aktivnosti vezane za monitoring rijeke Vrbas uzvodno od Novoselije.\n– Svi analizirani parametri u sirovoj vodi odgovaraju I i II klasi voda prema Uredbi o klasifikaciji voda i kategorizaciji vodotoka, u koju spada voda na vodozahvatu Novoselija. Takođe, svi analizirani parametri u vodi za piće odgovaraju odredbama Pravilnika o zdravstvenoj ispravnosti vode namijenjene za ljudsku potrošnju – naglašavaju u “Vodovodu”.\n“Plutajući otpad može biti okidač”\nIz Republičke vodne inspekcije kažu da su upoznati sa pojavom algi na Vrbasu, uzvodno od brane Bočac u istoimenoj vještačkoj akumulaciji, te naglašavaju da su i prema mišljenju stručnih timova, Vodovoda, Prirodno-matematičkog fakulteta i Instituta za javno zdravstvo RS, koji su izlazili na teren, alge uzrok zamućenja koje se pojavilo na samom vodotoku.\nPodsjećaju da su iz IZJZ RS protekle nedjelje uzeli uzorak vode iz akumulacije koji će biti dostavljen na anlizu u Beograd radi utvrđivanja uzroka zamućenja. Takođe, za danas je planirano i uzorkovanje od strane Instituta za vode iz Bijeljine.\n– Plutajući otpad koji se zadržavao na zaštitnoj mreži Eko centra „Bočac“, a koji je nakon pucanja mreže proteklih dana ušao u akumulaciju Hidroelektrane „Bočac“, najvećim dijelom stiže iz gornjih tokova i može biti okidač za ovu pojavu i sigurno negativno utiče na kvalitet vode u akumulaciji – precizirali su iz Inspektorata.\nKako naglašavaju, s obzirom da se zaštitna mreža nalazi na granici Republike Srpske i Federacije BiH, te da većina otpada dolazi iz opština koje se nalaze uzvodno, u rješavanje ovog problema neophodno je uključiti i nadležne institucije Federacije BiH. Potrebno je pronaći i funkcionalne pravne i finansijske modalitete, koji bi omogućili nesmetano funkcionisanje zaštitne mreže, odnosno kontinuirano uklanjanje plutajućeg otpada.\nNaći rješenje za mrežu\nIz Inspektrorata RS podsjećaju da su zbog delimičnog funkcionisanja mreže za prikupljanje plutajućeg otpada na akumulaciji Bočac, prošlog jula inicirali sastanak sa predstavnicima svih relevantnih institucija i privrednih subjekata u cilju pronalaženja što efikasnijeg rješenja.\n– Dinamika uklanjanja otpada nije jednaka dinamici pristizanja otpada, te imamo stalno prisustnu akumulaciju plutajućeg otpada na mreži, a ovo je naročito izraženo u periodu većih padavina. Velike količine otpada stvaraju veliki pritisak na mrežu, što ima za posljedicu pucanje mreže – naglašavaju u Inspektoratu.


Najveća fabrika kanabisa na svetu zatvara dva pogona - 06.03.2020, Sputnik Srbija\nKompanija „Kanopi grout“ planira zatvaranje dva pogona za uzgoj kanabisa u Britanskoj Kolumbiji u Kanadi, što će rezultirati otpuštanjem 500 zaposlenih. Osim... 06.03.2020, Sputnik Srbija\nCC0 / Pixabay / Industrijska konoplja\n„Sedamnaest meseci posle legalizacije trgovine kanabisa za upotrebu punoletnih osoba, kanadsko tržište se razvija sporije od prvobitnih predviđanja i suočava s rizikom neprofitabilnosti. Osim toga, federalni propisi koji dopuštaju uzgajanje kanabisa na otvorenom stupili su na snagu tek pošto je kompanija uložila značajna sredstva za izgradnju staklenika“, navodi se u saopštenju kompanije koja tvrdi da ima dovoljno zemlje za uzgajanje kanabisa na otvorenom.\nNajveće kompanije za proizvodnju kanabisa širom Severne Amerike suočile su se s poteškoćama, jer je njihov operativni rast premašio stvarni razvoj industrije kanabisa, prenosi portal Indeks.\nMenadžment kompanije se odlučio na radikalan potez kako bi smanjili rast i osigurali kratkoročnu i dugoročnu stabilnost.\nZasadi kanabisa u Britanskoj Kolumbiji generišu više od polovine ukupnog rasta kompanije. Njihovo zatvaranje donosi naplatu takse pre oporezivanja od 700 do 800 miliona dolara u prvom tromesečju tekuće godine. Kompanija je saopštila da će snositi i druge troškove koji nastaju usled organizacijske i strateške revizije.\nAkcije kompanije pale su za dva posto.\nSvetska zavera: Bog stvorio „usev od milijardu dolara“, a onda su moćnici promenili sve\nKonoplja će pomoći Gruziji da pobedi siromaštvo


Izvor: JužneVesti.com, 10.Jul.2019, 11:19\nPreko 15.000 evra zaplenjeno je na Graničnom prelazu Gradina kod Dimitrovgrada, kada su carinici pregledali automobil “kia sorento”, kojim je putnik putovao iz Nemačke za Tursku.\nIako je rekao da nema šta da prijavi, carinici su se ipak odlučili da detaljno provere putnika i automobil, a u torbici za zaštitni prsluk, u kaseti između prednjih sedišta, otkriveno je 25.500 evra za koje putnik nije imao potvrdu.\nKako je limit za iznos deviza bez obaveze >> Pročitaj celu vest na sajtu JužneVesti.com << prijavljivanja 10.000 evra, putniku je toliko i vraćeno, dok je ostatak sume od 15.500 evra privremeno zadržan - navode u Upravi carina.\nU Upravi podsećaju putnike da svaki iznos iznad 10.000 evra koji nose sa sobom moraju da prijave, kako im on ne bi bio oduzet.\nInformacije o prenosu novca mogu se pogledati na sajtu Uprave carina, a zaplenjeni novac najčešće završi u budžetu Srbije.\nPogledaj vesti o: KIA\nNezavisne Novine: Neprijavljene evre krio u torbici za zaštitni prsluk\n011vodič.com: ZAŠTITNI PRSLUK I NEPRIJAVLJENI NOVAC Carinici na Gradini otkrili više od 25.000 EVRA\nB92: Neprijavljene devize krio u torbici za zaštitni prsluk, otkriven


Opšti uslovi korišćenja sajta - toys\nOvim tekstom definisana su opšta pravila korišćenja i kupovine na web sajtu mikatoys.rs\nmika toys.rs zadržava pravo promene uslova korišćenja zavisno od promene u ponudi svojih usluga i(li) važeće zakonske regulative.\nKupac je u obavezi da pre svake kupovine proveri informacije vezane za uslove poslovanja. Korišćenjem sajta, kupac je saglasan sa uslovima korišćenja i kupovine, što potvrđuje kupovinom.\nIzbor odgovarajuće varijacije (veličinei sl.) artikla\nRok od 3 radna dana ne važi za robu koja se izrađuje po porudžbini, posebnim zahtevima kupca i po meri, već se taj rok produžava za naznačeno vreme potrebno za izradu takve robe.\nSve eventualne reklamacije biće rešavane u skladu sa Uslovima za reklamacije i povraćaj robe. O uslovima reklamacije i povraćaju robe možete saznati upitom na mail igracke@mikatoys.rs ili kontaktom na broj telefona +381 65 211-2722.


Na turskoj obali pronađena tijela 34 migranta, troje djece\nTurske vlasti su saopštile da su danas pronašle tijela 34 migranta, od kojih najmanje troje djece, na dvijema lokacijama na egejskoj obali, nakon što su oni pokušali da dopru do grčkog ostrva Lezbos.\nReuters prenosi da su se migranti utopili kada im se, očigledno, prevrnio brod, ili brodovi, u nemirnom moru, a da se ne zna koliko je brodova u pitanju niti koliko se ljudi na njima nalazilo, kao ni koje su nacionalnosti.\nU komandi turske obalske straže je britanskoj agenciji rečeno da su 24 tijela nađena na obali u oblasti Ajvalika, dok je 10 tijela prnađeno na području Dikilija, kako je rekao zvaničnik lokalne žandarmerije.\nObalska straža i policija su spasle 12 ljudi iz mora i sa stijena na obali u oblasti Ajvalika, a zvaničnik obalske straže je naveo da su tri broda i helikopter u potrazi za preživjelima, ukoliko ih ima.\nTurske vlasti su ranije danas saopštile, a mediji prenijeli da se najmanje 21 migrant, među kojima ima i žena i djece, utopio kada su se, u dva odvojena incidenta kod obale Turske, prevrnula dva broda kojima su oni pokušavali da dopru do grčkog ostrva Lezbos.\nOko 850.000 migrata i izbjeglica prešlo je u Grčku prošle godine, plativši krjumčarskim bandama da ih prevezu iz Turske u improvizovanm brodovima, dok ih je na stotine izgubilo život tokom tih rizičnih putovanja, navodi AP.


Nauka i inovacije ključne za konkurentnost Srbije i EU\nNovembar 30, 2021 14:51\nNauka i inovacije su ključne za konkurentnost i razvoj svakog društva, ocenio je danas ministar prosvete, nauke i tehnološkog razvoja Branko Ružić dodajući da su samo nauka i inovacije tokom istorije civilizaciju gurale napred što je slučaj i danas.\nRužić je, tokom konferencije povodom završetka projekta IPA 2014 - Razvoj novih proizvoda i usluga od strane malih i srednjih preduzeća kroz komerzijalizaciju istraživanja, kazao da je to prilika i da se ukaže na značaj inovacija i na značaj podrške svima onima koji nose inovativni potencijal.\nTakođe, kako je naveo, to je prilika i da se ukaže na dobar način saradnje koji daje rezultate, a to je svakako saradnja Srbije i EU na polju podrške inovacija.\n"Srbija kontinuirano radi na unapređenju sistema za nauku i istraživanje", kazao je Ružić.\nKako je pojasnio, sistem je takav da s jedne strane obezbeđuje egzistencijalnu izvesnost za naučnike, a s druge strane da sama istraživanja se finansiraju posebno putem dva državna fonda - Fonda za inovacionu delatnost i Fonda za nauku.\nKroz ta dva Fonda, kako je naveo, nastoji se da se podrže projekti koji će doprineti razvoju nauke, ali ne isključivo i radi razvoja same nauke, već radi njene primene u praksi, praktične primene u svakodnevnom životu.\nDo sada je tokom javnih poziva Fonda za inovacionu delatnost koji su objavljeni do ove godine podneto više od 3.380 prijava inovativnih projekata, kazao je Ružić i dodajući da je država preuzela obavezu finansiranja od Fonda naveo da poslednjih godina zajedno sa EU ujedinjuju snage i podržavaju taj funkcionalni inovativno istraživački ekosistem.\n"To je sinergija koja daje rezultate i stvara uspeh. Zajedno smo uložili 37,2 miliona evra u projekte koji naučna dostignuća stavljaju u svakodnevnu upotrebu, to su ideje koje povezuju nauku i privredu, stvaraju dodatu vrednost i naše društvo pokreću napred u budućnost", kazao je Ružić.\nPrema njegovim rečima, Fond za inovacionu delatnost ima ulogu mosta koji povezuje nauku i privredu i koji podstiče razvoj malih i srednjih preduzeća.\nIstiče da srpska privreda pokazuje inovativni potencijal i spremnost da se inovativne ideje pretoče u konkretne proizvode.\n"U eri savremenih tehnologija i digitalizacije, Srbija želi da poboljša i ojača svoju poziciju inovatora zbog čega se sprovodi niz podsticajnih mera poput lakšeg otpočinjanja poslovanja, lakšeg zapošljavanja, stvaranja novih podsticaja za istraživanje, razvoj i stvaranje intelektualne svojine", kazao je.\nOsim toga, dodaje, konstantno se radi na stimulativnom pravnom okviru, kao i povećanju finansijskih sredstava za ulaganje u istraživanje i razvoj.\nRužić ističe da je to razlog napretka Srbije i njenog boljeg pozicioniranja u međunarodnom naučnom prostoru.\nIstakao je da je ulaganje u nauku, inovacije i obrazovanje svakako ulaganje u budućnost, ali ne samo budućnost Srbije, već i u budućnost sveta.\n"Ideja ima mogućnost da promeni svet na način kako su ga promenile na primer parna mašina ili elektricitet", poručio je Ružić.\nJoksimović: Inovacijama podižemo konkurentnost Srbije i EU\nSuština projekata finansiranih iz projekta IPA 2014 - Razvoj novih proizvoda i usluga od strane malih i srednjih preduzeća kroz komercijalizaciju istraživanja jeste da se nauka primeni i donese, pored impulsa razvoju, i konkretnu komercijalnu dobit mladim preduzetnicima, rekla je danas ministar za evropske integracije Jadranka Joksimović.\nJoksimović je novinarima nakon konferencije na kojoj je označen završetak projekta IPA 2014 kazala i da inovacije mogu biti vrlo rizična investicija u smislu da li će naći mesto na tržištu i potrošače, kao i da je uvek potrebno nekoliko godina da se vide rezultati i da se dođe do konkretne korist od takvih projekata.\n"Svi ovi ljudi su pokazali hrabrost i ideju i samim tim što povezujemo izvore finansiranja sa izvorima EU mi premrežavamo i umrežavamo našu naučnu istraživačku zajednicu u evropski istraživački prostor, a samim tim i njihovi proizvodi postaju dostupni i postaje im dostupno i evropsko tržište", kazala je Joksimović.\nIstiče da u tom smislu podižemo konkurentnost ne samo Srbije, već i EU.\nKako kaže, to je ono gde partnerstvo Srbije i EU počiva, odnosno ne samo šta EU može da uradi za Srbiju, ali i ono što Srbija i sada pokazuje kao svoje kapacitete da pomogne celom evropskom kontinentu i EU da bude konkurentnija na globalnom tržištu i da to oseti svi građani Evrope.\n"Zato je važno da nastavimo i reformski proces. Puno smo uradili u prethodnom periodu, očekujem da to bude valorizovano i kroz konkretne korake do kraja godine jer po novoj metodologiji svaki korak znači dublju mogućnost približavanja zajedničkim evropskim politikama i umrežavanje naših politika sa evropskim", navela je.\nJoksimović veruje da su i ovakvi projekti od izuzetnog značaja za naš evropski put, ali pre svega za razvoj naše zemlje, za mlade, za nauku i obrazovanje.\nIstiče da Srbija nikada nije oskudevala ni u ideji, ni u pameti i smatra da su brojni naši ljudi doprineli brojnim evropskim zemljama u sektorima u kojima rade u tim zemljama.\nU svakom slučaju, Joksimović naglašava da bi Srbija želela da zadrži te mlade ljude u Srbiji.\n"Danas nema granice za nauku i inovaciju. Želimo da budemo ti koji ćemo podržati naše najtalentovanije i najdragocenije naučnike i u tom smislu zajedno sa EU nastavljamo sa ovakvim projektima", kazala je.\nPodsetila je da je ovaj projekat zajednički finansiran i podržan od Vlade Srbije i EU i pojasnila da kada se programiraju predpristupni fondovi EU na koje imamo pravo kao zemlja koja pregovara članstvo i koja je u pristupnom procesu, Srbija se rukovodi s jedne strane prioritetima nacionalnih reformi koje sprovodi, a s druge strane EU definiše prioritetne oblasti u koje želi da investira novac.\n"Onda pregovaramo, vidimo koji projekti su zreli i koji su to projekti koji će dati najveći i konkretan efekat ne samo na BDP i rast, već šta će dopreti do naših građana, koje su koristi posebno za određene kategorije građana, a mislim da su mladi i naučnici motivisani da rade, imaju puno ideja", kaže Joksimović.\nIstiče da ideje ne pripadaju samo mladima, već da pripadaju svima i starijim generacijama.\nKako kaže, imajući u vidu visokotehnološke i sofisticirane projekte koji se uglavnom danas predominantno razvijaju na tržištu novih tehnologija, važno je da se u to ulaže.\nNavodeći da su za ovaj projekat korišćena sredstva iz 2014, Joksimović kaže da uvek postoji period od pet do šest godina da se sprovedu projekti i realizuju te da je ovaj realizovan u roku.\n"Svi ovi projekti koji su danas predstavljeni su zaista izvanredni i potpuno odgovaraju kriterijumima koji su postavljeni za realizaciju ovih projekata. Mi na ovome nismo stali, već 2018. imamo takođe veliki paket, koji je vezan za komercijalizaciju i unapređenje inovacionih tehnoloških kapaciteta malih i srednjih preduzeća", najavila je Joksimović.\nKako je dodala, javni poziv je do kraja marta 2022. godine otvoren, a prijave se podnose preko e portala Fonda za inovacioni razvoj.


Banjaluka: Uhapšen Šarićev saradnik i bokirana imovina više firmi\nPo naredbi Okružnog suda u Banjaluci u utorak je blokirana imovina banjalučkih firmi "Agrokop", "Avio rent" i bijeljinske "šećerane" zbog sumnji da je posredstvom tih preduzeća "pran" novac Darka Šarića optuženog za šverc više tona kokaina iz Latinske Amerike.\nVrednost blokirane imovine procenjuje se na 30 miliona konvertibilnih maraka (oko 15 miliona evra), a policija sumnja da je preko tih preduzeća "oprano" 14 miliona KM (oko 7,5 miliona evra), javila je u utorak uveče banjalučka televizija ATV.\nSudija banjalučkog okružnog suda Danijela Milovanović rekla je toj televiziji da je izdata naredba za izuzimanje poslovne dokumentacije bijeljinske "Pavlović banke", koja se odnosi na poslovanje "šećerane".\nOvakve mere preduzete su u okviru akcije "Mašina", koju po nalogu Specijalnog tužilaštva RS sprovodi policija tog entiteta BiH u saradnji sa policijom Srbije.\nU akciji je uhapšen Zoran Ćopić, predsednik Upravnog odbora "Agrokopa", koji je vlasnik i suvlasnik još nekoliko firmi u RS i Srbije.\nĆopić se, kako je prenela banjalučka televizija ATV, odranije dovodi u vezu s Darkom Šarićem, a sumnja se da je za Šarića kupovao preduzeća.


RTCG - Radio Televizija Crne Gore - Nacionalni javni servis :: Svijet :: Tramp potpisao zakon o privremenom finansiranju države\n01. 10. 2020. 14:26 >> 14:25 0\nPredsjednik SAD potpisao je rano jutros budžetski zakon za privremeno finansiranje vlade do 11. decembra, sprečavajući prijetnju takozvanog "šatdauna", zaustavljanja rada savezne vlade zbog nedostatka državnog finansiranja.\nPredlog zakona sinoć je usvojen ubjedljivom većinom u Senatu, sa 84 glasova prema 10. Tekst su podržale obje partije poslije dogovora koji su prošle nedjelje postigli demokrate i republikanci u Senatu i Bijeloj kući.\nTekst je prošle nedjelje usvojio Predstavnički dom gdje su većinski demokrate.\nOvim zakonom, nazvanim tekuća rezolucija, ili CR u govoru Vašingtona, održava se rad svake savezne agencije na sadašnjem nivou finansiranja do 11. decembra, čime se održava vlada i poslije izbora 3. novembra koji bi mogli da dovedu do izmjene odnosa snaga u Vašingtonu.\nZakonom se takođe produžavaju brojni programi čije finansiranje ili odobrenje ističe 30. septembra. On takođe finansira moguću tranzicionu administraciju ukoliko na predsjedničkim izborima pobijedi demokrata Džo Bajden.


You searched for Dani bugarskog filma - Trebevic.net\nRezultat pretrage za: Dani bugarskog filma\nOtvoreni drugi “Dani bugarskog filma u Istočnom Sarajevu”\nProjekcijom filma „Beskrajna bašta“ u sali Kulturnog centra Istočno Novo Sarajevo, sinoć je otvorena druga po redu Manifestacija „Dani Bugarskog filma u Istočnom Sarajevu“. Manifestaciji je prisustvovala i ambasador Republike Bugarske u BiH, NJ. E. gđa Avgustina Cvetkova, koja...\nOd srijede, 9. oktobra do petka, 11. oktobra, u sali Kulturnog centra Istočno Novo Sarajevo biće po drugi put održani „Dani Bugarskog Filma u Istočnom Sarajevu” na kojem će biti prikazani filmovi „Beskrajna bašta”, „Žvaka” i „Majmun”. Sve tri...\nAmbasador Bugarske u BiH Avgustina Cvetkova otvorila je večeras na Palama “Dane bugarskog filma”, a na početku ove trodnevne manifestacije prikazan je film “Žvaka” režisera Stanislava Todorova. Cvetkova je istakla da joj je drago što će publika na Palama...\nNa Palama će sutra biti otvorena trodnevna manifestacija “Dani bugarskog filma” u organizaciji Ambasade Bugarske u BiH. Manifestacija će biti otvorena u Kulturno-sportskom centru “Pale” u 18.30 časova, a nakon toga biće prikazan igrani film “Žvaka” rezisera Stanislava Todorova....\nDani bugarskog filma u Istočnom Novom Sarajevu\nU petak, 26. oktobra sa početkom u 16:30 časova biće otvorena manifestacija „Dani bugarskog filma“ u Istočnom Sarajevu.


Odbrana osporila tužiocu pravičnost, on podsetio na žrtve\nTanjug 16. februara 2021. 15:20\nHAG – Treća statusna konferencija u procesu protiv nekadašnjeg glavnog komandanta OVK i predsednika Kosova Hašima Tačija i još trojice šefova OVK, optuženih za niz ratnih zločina na Kosovu i metohiji održana je danas sudijom za prethodni postupak Specijalizovanih veća Kosova u Hagu.\nTročasovnu diskusiju Specijalizovanog tužilaštva Kosova i branilaca optuženih obeležila je oštra polemika o obelodanjivanju dokaza i eventulanom terminu za početak suđenja.\nNakon što je tužilaštvo završilo sa svojim izlaganjem u vezi sa obelodanjivanjem materijala i dokaza, u koje spadaju i svedoci sa pseudonimima, usledila su osporavanja odbrane takvog načina rada.\nPosebno je negodovao advokat Ben Emerson koji brani Kadrija Veseljija dovodeći u pitanje nameru tužilaštva da onemogući pravičnu odbranu optuženih.\nOn je najpre naveo da su optuzbe protiv njegovog klijenta na vrlo tankoj osnovi, tvrdeći da se njegovo ime uopšte ne pojavljuje u do sada obelodanjenm dokazima, niti se navodi da je počinio neko krivično delo, optužujući tužilaštvo da haotičnim obelodanjivanjem materijala otežava posao odbrani koja ne može da započne svoje delotvorne istrage u korist optuženih.\n„Mi kao članovi britanske advokatske komore imamo obavezu da ne učestvujemo u postupcima gde se vrši uskraćivanje pravde“ bio je izričit Emerson, čijih nekoliko kolega advokata iz Velike Britanije brani ostale optužene.\nGlavni tužilac Specijalizovanog tužialštva Kosova sa sedištem u Hagu Džek Smit odgovorio je na njegove tvrdnje i kako jenaveo i lične napade na njega.\n„Vidi se da postoji neslaganje strana i to bi bilo blago rečeno, između odbrane i tužilaštva i mada se apsolutno ne slažem sa stavom odbrane, podržavam njihovo pravo da iznose argumente. Ako smatraju da suđenje treba da počne kasnije to je njihovo pravo, ali postoji razlika između prava iznošenja argumenta i da se tome izađe u susret, bez podrške logike ili činjenice“, naveo je Smit.\nGlavni tužilac je upozorio sudiju da je branilac optuženog Kadrija Veseljija, advokat Ben Emerson u dva navrata pretio sudu da neće učestvovati u postupku ako se utvrdi datum početka suđenje koji se njemu ne dopada.\n„Zastrašivanje svedoka u ovom predmetu je realnost. Jednostavna činjenica je da postoji veliki raskorak u vremenu koje će ugroziti svedoke. istina je jasna. U svim tim slučajevima postoje zaštitne mere i redigovanje materijala, ali sud mora da razume da su to sredstva kojima se ublažava rizik. Oni se ne mogu potpuno otkloniti i ukoliko svedoke koji su pokazali poverenje prema ovoj instituciji ostavimo da čekaju mesecima i mesecima do suđenja, ne činimo im nikakvu uslugu“, istakao je Smit.\nU nastavku statusne konferencije u procesu protiv Hašima Tačija, Kadrija Veseljija, Jakupa Krasnićija i Redžepa Seljimija za reč se javio Krascnići koji se sudu obratio putem video konferencijske veze iz pritvorske jedinice u Hagu.\nKrasnići, koji je nekadašnji zamenik komandanta i portparol OVK zatražio je od glavnog tužioca da „ne govori u ime naroda Kosova“.\n„Od srca pozivam tužioca da ako želi da govori u bilo čije ime i zločina koji su počinjeni na Kosovu, da bi bilo najbolje da govori da to uputi braniocima krivičnih dela i genocida koji je uveo srpski režim protiv mog naroda još od 1986/87 godine. Molim tužioca da ne govori u ime mog naroda, žrtvovanja mog naroda, jer ljudi koji to najbolje čine smo mi, a ne oni koji osuđuju OVK”, rekao je Krasnići.\nOn je ustvrdio da su u tom ratu, koji naziva rat za oslobođenje, narod na Kosovu i OVK uživali međunarodnu podršku “jer su oslobodili “Kosovo od srpskog režima”.\nNa tvrdnje tužioca da postoji zastrašivanje svedoka u procesu odgovodio je i advokat Emerson tvrdeći da svedoci nisu zastrašivani svedoci i „da nije tačno da se svedoci zastašuju dok mi ovde govorimo“.\nOn je naveo da je politika tužilaštva da namerno, pod izgovorom zaštite svedoka odbrani ne dostavi sve podatke do tri meseca pred početak suđenja i tako odbrani ostavi samo tri meseca za pripremu.\nMa kraju konfrencije diskutovalo se o istragama koje odbrana treba da sprovede i eventualnom datumu za početak suđenja.\nBranioci optuženih su se žalili na pandemiju Covida 19, i nemogućnost poseti Kosovu gde treba da se sprovedu istrage u korist optuženih, tražeći da sud ne usvoji predlog tužilaštva da suđenje počne tri meseca nakon što tužilaštvo obelodani sve dokazne materijale već mnogo kasnije.\nTužilaštvo je na početku konferencije predočilo da planira da većinu svedoka od njih 153, čiji su iskazi predočeni sudu u prilog optužnici, pozove da svedoče na suđenju.\nKada je u pitanju drugi dokazni materijal, njegovo obelodanjivanje je u toku, kako optužujućeg tako i potencijalno oslobađajućeg, navela je predstavnica Specijalizovanog tužilaštva Kler Loson.\nU pitanju je, kako je dodao, 124 svedoka čiji identiteti ni su obelodanjeni odbrani već su pod pseudonimom.\n“Nema njihovih objedinjenih izjava i mi ne znamo o čemu će oni da govore”, naveo je Huper.\nKonferenciji, koja se održava pred sudijom za prethodni postupak nisu prisustvovali Tači ni ostali optuženi, koji su izrazili želju da je prate putem video linka iz pritvorske jedinice u Hagu.\nU optužnici se navodi da su krivična dela koja im se stavljaju na teret izvršena u periodu najkasnije od marta 1998. do septembra 1999. na viĹˇe mesta na Kosovu, kao i u Kukešu i Cahanu, u severnoj Albaniji.\nU optuĹľnici se navodi da Tači, Veselji, Seljimi i Krasnići snose individualnu krivičnu odgovornost, prema razlicitim oblicima krivične odgovornosti, za krivična dela izvrcšena u kontekstu nemeđunarodnog oružanog sukoba na Kosovu, koja su bila deo raaširenog i sistematskog napada na osobe za koje se sumnjalo da su bili protiv OVK.


Ministar odbrane SAD u nenajavljenoj poseti Iraku\nBeta\t 11. jula 2016. 16:40\nAmerički ministar odbrane Ešton Karter razgovarao je danas u Bagdadu sa iračkim zvaničnicima o borbi protiv džihadista Islamske države i strategiji za zauzimanje grada Mosula.\nTokom svoje druge posete Iraku u poslednja tri meseca, u koju je došao nenajavljeno, Karter se sastao sa iračkim premijerom Hajderom al-Abadijem i ministrom odbrane Haledom al-Obeidijem.\nNjegova poseta usledila je dva dana nakon što su iračke snage oslobodile vazdušnu bazu Kajara, što je jedna od ključnih faza u bici za preuzimanje kontrole nad Mosulom, koji je od juna 2014. u rukama džihadista.\nKarter je izrazio žaljenje zbog terorističkog napada Islamske države u Bagdadu, u kojem je 4. jula ubijeno oko 300 ljudi, što je najveći bilans od početka američke invazije na Irak 2003. godine.\nOn je takodje čestitao Abadiju uspehe iračke vojske u borbi protiv džihadista.\nKarter je ranije danas novinarima u vojnom avionu kojim je doleteo u Irak rekao da će sa Abadijem razgovarati o daljim koracima u vojnoj kampanji i bici za Mosul, a kao krajnji cilj naveo je preuzimanje potpune kontrole iračkih snaga nad celom teritorijom zemlje.\nSAD su u Iraku rasporedile oko 4.000 vojnika kao pomoć iračkim snagama u ratu sa Islamskom državom, a u Siriju su poslate stotine američkih vojnika da pomognu pobunjenicima i Kurdima, dok avijacija medjunarodne koalicije pod vodjstvom SAD bombarduje džihadiste u obe zemlje.\nKarter je danas rekao da će medjunarodna vojna koalicija na čelu sa SAD koristiti vazdušnu bazu Kajara kako bi pomogle iračkoj vojsci u borbi za preuzimanje kontrole nad Mosulom.\nOn je naveo da su SAD spremne da udju u bitku za Mosul ukoliko je potrebno, dodavši da je to moguće već za nekoliko nedelja.\nKarter je, takodje, kazao da su američke trupe juče nakratko posetile vazdušnu bazu Kajara na severu Iraka, koja će biti jedno od strateških uporišta medjunarodne vojne koalicije pod vodjstvom SAD i iračkih snaga u borbi za oslobadjanje Mosula.\nOn je najavio da će SAD poslati još 560 trupa da pomognu u konstituisanju baze.\nIrački premijer Hajder al-Abadi nazvao je oslobadjanje Kajare ključnim korakom za dalje napredovanje ka Mosulu i njegovom konačnom preuzimanju od džihadista.\nAmerički predsednik Barak Obama u aprilu je odobrio plan pomoći iračkoj vojsci, ali snage medjunarodne koalicije još ne učestvuju u bici za Mosul direktno na linijama fronta.\nKarter i Obama kritikovani su zbog sporog napredovanja operacija protiv islamista, posebno u Siriji, nakon čega je Pentagon preduzeo niz mera, kao što su formiranje antidžihadističkih snaga na severu Sirije i povećanje broja vojnih savetnika iračkih snaga.\nTokom posete Bagdadu, Karter će se sastati sa komandantom američkih snaga za borbu protiv džihadista Šonom Mekfarlandom, a telefonom će razgovarati sa vodjom autonomne oblasti Irački Kurdistan Masudom Barzanijem.\nSAD su obećale 415 miliona dolara pomoći kurdskim jedinicama koje se u bici za Mosul bore protiv Islamske države.


TRAMP JUNIOR UPUTIO MOLBU ILONU MASKU: Pogledajte ovo, došlo je vreme da Rusi uče Amerikance slobodi govora, učinite nešto | Novosti.RS\n- Došlo je vreme da Rusi uče Amerikance šta je to sloboda govora. Pogledajte do čega je dovela ova cela situacija - rekao je on, a prenosi „Indipendent“.\nTramp Mlađi je rekao i da je Mask veoma dobar kandidat koji je u stanju da se suprotstavi Tviteru budući da je on lično kritikovao tehnološke korporacije zapadne Amerike koje su se pretvorile u svojevrsne sudije slobode govora.\nPored toga, on je rekao i da bi nova društvena mreža trebalo da reguliše sva pitanja vezana za širenje mržnje ali i propagandu nasilja, ali i da ujedno bude i platforma za neutralne komentare a ne da vremenom postane kojekakva „levičarska organizacija“.\nNaveo je i da od nove društvene mreže ne treba stvarati „konzervativni zatvoreni svet“, već mesto gde je moguće razvijati ideje.\nPodsetimo, Tviter je prvo privremeno suspendovao Trampov nalog, ali ga je ubrzo potpuno ukinuo zbog, kako je saopšteno iz te društvene mreže, „rizika da će podsticati nasilje“. Suspenzija je usledila nakon Trampovih tvitova o demonstracijama njegovih pristalica u Vašingtonu i upada u kongresno zdanje na Kapitolu.\nI druge društvene mreže, kao što su Fejsbuk i Instagram, suspendovale su iz istog razloga Trampove naloge.\nIlon Mask Donald Tramp Junior Donald Tramp Tviter društvene mreže\nPROGON SA MREŽA: U šta se može izroditi praksa društvenih mreža da “uklone” one koji im se ne dopadaju\nKraljevstvo digitalnih identiteta je zamišljeno kao drugačije prostranstvo i toj imperiji "čovek s glavom" otvoreno smeta.\nOGLASIO SE TRAMP I POSLAO MOĆNU PORUKU: Ukidaju nam slobodu govora, akcije Fejsbuka i Tvitera "totalna sramota" za SAD\nBIVŠI američki predsednik Donald Tramp izjavio je danas da su akcije Fejsbuka, Tvitera i Gugla "totalna sramota" i da bi tehnološke kompanije trebalo da plate političku cenu.\n05. 05. 2021. u 19:38 >> 20:01\nTO TRAMPE LEGENDO: Bivši predsednik SAD "doskočio" Tviteru i fejsbuku! (FOTO)\n05. 05. 2021. u 00:32\nVreme je da se ugase Tviter, Fejsbuk i Instagram. U svakoj zemlji gde je došlo do brisanja posta od strane administracije mreža ne dozvoliti pristup tim mrežama više ikada. Da se Ameri nauče da je sloboda govora neprikosnoveno pravo građana na mišljenje a ne politika Amerikanaca i to onih koji besomučno ratuju po celom svetu i uvode sankcije kako god stignu.\nVOJVOTKINJA ODUŠEVILA SVET: Kejt Midlton odala počast princezi Dajani\n18:20 SAT KRUŽILI IZNAD ŽENEVE: Avion sa ruskom delegacijom morao da čeka dozvolu za sletanje, otkriven i razlog odlaganja\n18:17 MILANOVIĆ NAPAO NEMAČKU I ITALIJU: To ne može bez Srbije i Hrvatske\n18:17 ĐOKOVIĆ IGRA NA MAJORKI: Srbin se na travi Španije sprema za Vimbldon


Vesti online / Vesti / Svet / Jeziva pravila ID: Ko i kada sme da ima seks sa robinjama\nJeziva pravila ID: Ko i kada sme da ima seks sa robinjama\nTeolozi Islamske države napisali su niz detalja o tome kada "vlasnici" zarobljenih žena mogu da imaju seksualne odnose sa njima, prenosi Rojters. Fatva koja ima ulogu zakona biće iznad Islamske države i izjava njenih lidera.\nNemaju milosti ni prema kome, a narčito ne prema ženama: Borci Islamske države\nNeka od “pravila zabranjuju da otac i sin imaju odnose sa istom ženom, zabrana da vlasnik ima odnose sa robinjama koje su majka i ćerka“.\nFatva o odnosima sa robinjama počinje pitanjem u kojem se naglašava da su “braća napravila greške u odnosu sa robinjama, da takvo nasilje ne podržava šerijatski zakon, kao i da li postoje upozorenja za borce ID u vezi sa tim“.\nPosle toga, u dokumentu koji je objavio Rojters, ispisano je 15 “instrukcija“ od kojih su neke veoma eskplicitnog sadržaja.\nKako su naveli stručnjaci, objavljivanje tih "pravila" je pokušaj da se zaustavi nasilje i pogrešan tretman nad zarobljenim ženama.\n"Pravila" bacaju novo svetlo na to kako teroristička grupa pokušava da obnovi opravdavanje seksualnog ropstva na teritorijama Iraka i Sirije koje kontroliše ID, piše Rojters.\n* UN: Džihadisti prodaju žene za kutiju cigareta\n* Tajni život Mosula pod zastavom Islamske države\n* Vođa Islamske države silovao zarobljenu Amerikanku\nUjedinjene nacije optužile su Islamsku državu za otmice i silovanja žena i devojčica, posebno ukoliko potiču iz kurdskog naroda Jazidi. Mnoge od njih su borcima date kao nagrade posle borbi.\nOrganizacija "Hjuman rajts voč" je u aprilu objavila intervjue sa 20 žena koje su uspele da pobegnu od terora Islamske države i u kojima su opisale načine na koje su se borci ID ophodili prema njima.\nIslamska država Iraka i Levanta\nSVET Tajni život Mosula pod zastavom Islamske države\nSVET Uzeli socijalnu pomoć i otišli u džihad\nSVET Džihadisti za pet meseci ubili 1.432 ljudi\nEX YU Povratnici iz Sirije i Iraka autoritet mladima u BiH


Đorić: Sami odlučujemo o sudbini - Sportal\nAgencije - Vest objavljena: 20:51 - 21.11.2015\nSelektor kadetske fudbalske reprezentacije Srbije Milovan Đorić zadovoljan je nerešenim rezultatom protiv Francuske u utakmici drugog kola A grupe prvenstva Evrope, jer "orlići" i dalje imaju šansu da se plasiraju u polufinale turnira i Svetsko prvenstvo\n"Ovakav ishod stavio nas je u poziciju da sami odlučujemo o dve veoma važne stvari - plasmanu u polufinale i ulasku među šest selekcija koje će se kvalifikovati za šampionat sveta u Meksiku", rekao je Đorić na konferenciji za novinare.\nPrema njegovim rečima, pobeda protiv Engleske u poslednjem kolu vodi nas u borbu za medalje, a nerešen rezultat nam garantuje učešće na prvenstvu sveta.\nU analizi utakmice, Đorić je istakao da je taktika bila da se incijativa na sredini prepusti Francuzima, a da se iz kontranapada traže šanse za postizanje gola.\n"Nije bilo, međutim, dobro što smo Francuzima, koji su veoma brzi i fizički jači od naših igrača, prepustili previše prostora. Videlo se i da su dobro analizirali našu\nigru, znali su tačno na koga moraju da obrate pažnju", rekao je Đorić.\nSelektor Francuske Patrik Gonfalon pohvalio je igru Srbije.\n"Bila je ovo veoma teška utakmica. Srbija je igrala odlično, vrlo organizovano i smišljeno. Mislim da je ovo za nas povoljan ishod i sa te strane sam veoma zadovoljan. Rasplet u ovoj grupi biće veoma interesantan, ali ne bih se usudio da prognoziram konačan ishod", rekao je Gonfalon.\nU17 Evropsko prvenstvo U17 fudbalska reprezentacija Srbije Milovan Đorić Evropski fudbal


Datum kreiranja: utorak, 17 april 2012 11:22\nTrgovci krše propise koji im nalažu da samleveno meso ne smeju da drže u vitrinama.\nKoliko su namirnice bezbedne\nDatum kreiranja: utorak, 10 april 2012 11:22\nDa li su namirnice koje kupujemo u prehrambenim prodavnicama bezbedne. Neretko se dešavaju situacije koje nas nagnaju da sumnjamo u bezbednost hrane.\nU jednom megamarketu vrapci su pre nekoliko dana naočigled brojnih kupaca kljucali mrve na odeljenju pekare. Na ljutu reakciju jednog potrošača, prodavačica je samo odmahnula rukom i nastavila da radi svoj posao, kao da je to nešto uobičajeno i da se dešava svakog dana.\nDatum kreiranja: utorak, 03 april 2012 13:22\nnakon velike tragedije u novosadskoj diskoteci „Contrast”, pokrenut je postupak vandredne inspekcijske kontrole ugostiteljskih objekata na teritoriji cele Srbije. Pitate li se, kao i mi, da li je reakcija zakasnila i koliko jos mladih života treba žrtvovati, da bi se postigli minimalni standardi u pogledu bezbednosti i sigurnosti posetilaca lokala širom Srbije. Pozivamo vas da se priključite našoj akciji i prijavite lokal za koji smatrate da ne poseduje minimalne bezbednosne standarde i u kom se ne osećate sigurno. Razmišljajte o mestima koje posećujete, prijavite nam svaki tehnički nedostatak za koji smatrate da može ozbiljno ugroziti Vašu bezbednost. Da više nikada „NE BUDE KASNO„!!!\nAutlet centar u Inđiji\nDatum kreiranja: utorak, 03 april 2012 10:22\nGarderobu, obuću i modne detalje jeftinije za 30 do 70 odsto građani će moći da pazare u prvom pravom autlet centru u Srbiji i regionu – Fešn park autlet centru, koji će biti otvoren 19. aprila u Inđiji.\nPRODAVNICE – Radnje će u ovom autletu biti otvorene svakog dana od 10 do 21 sat.\nSajam potrošačkih prava\nDatum kreiranja: četvrtak, 29 mart 2012 14:22\nSа zаdovoljstvom Vаs pozivаmo dа posetite Sаjаm potrošаčkih prаvа koji orgаnizuje Ministаrstvo poljoprivrede, trgovine, šumаrstvа i vodoprivrede, u sаrаdnji sа timom projektа Jаčаnje zаštite potrošаčа u Srbiji. Sаjаm se održаvа u Beogrаdu, u tržnom centru Ušće, dаnа 30. mаrtа, u vremenu od 14 do 20 sаti.\nPrvi put u Srbiji klijent dobio spor protiv banke\nDatum kreiranja: utorak, 27 mart 2012 10:22\nU Srbiji je doneta prva presuda u kojoj je građanin na sudu uspeo da pobedi banku.\nKlijent KBC banke nedavno je izdejstvovao odluku protiv te finansijske institucije zbog podizanja fiksne marže na stambeni kredit. Ovo je prvi slučaj da je sud ocenio da banka nije smela da promeni fiksnu kamatu na stambeni kredit uz obrazloženje da je to u skladu sa njenom poslovnom politikom, kažu u Udruženju bankarskih klijenata Efektiva.\nDatum kreiranja: četvrtak, 22 mart 2012 10:22\nUjedinjene Nacije su period od 2005. do 2015. godine proglasile dekadom akcije „VODA ZA ŽIVOT“. Svake godine, 22. marta se obeležava Svetski dan vode.\nNa planeti Zemlji danas živi oko 7 milijardi ljudi, a do 2050. se ocekuju nove 2 milijarde stanovnika. Statistike govore da svako od nas dnevno popije od 2 do 4 l vode.\nNa šta ste se najviše žalili u proteklih godinu dana\nPotrošači: Male plate u bojkotu\nMušteriji poručili: Patike su pukle jer loše hodate u njima\nTrgovci retko mare za reklamacije\nPrava i računi koji nikada ne zastarevaju\nStrana 198 od 218


ŠKOLA FUDBALA OFK TITOGRADA - MJESTO SJAJNOG FUDBALA I PROFESIONALNOG RADA - OFK Titograd\nŠKOLA FUDBALA OFK TITOGRADA – MJESTO SJAJNOG FUDBALA I PROFESIONALNOG RADA\nŠkola fudbala OFK Titograda privukla je pažnju javnosti sjajnim partijama u čak tri selekcije. Za odličnu igru pionira, mlađih pionira i petlića, zaslužni su ljudi u klubu, koji su posvećeni razvijanjem mlađih selekcija, kao i koordinator i trener Mirko Šćepanović, koji je sa svojim saradnicima Vladanom Savićem, Nikolom Ivanovićem, Goranom Marovićem i Lazarom Perovanovićem, udario temelje fudbalskoj bazi kojom bi se ponosili i mnogo veći klubovi iz regiona i Evrope.\nSve tri selekcije čiji je Šćepanović koordinator lideri su u prvenstvu Udruženja klubova “Centar”.\nPioniri su prvi i jedina neporažena ekipa u ligi sa devet pobjeda i tri remija. Imaju 30 bodova, koliko i Budućnost i Podgorica, ali su zbog bolje gol razlike lideri šampionata za 2005 godište.\nMlađi pioniri 2006. godište su takođe neporaženi sa 11 pobjeda i jednim remijem i imaju četiri boda više od Starog aerodroma, koji je uz “romantičare” druga neporažena ekipa u ligi. Nedavno, mlađi pioniri su pobjedom nad Mladost Donja Gorica, osvojili kup Udruženja klubova “Centar”.\nNajveću dominaciju demonstrirali su petlići OFK Titograda koji su u deset odigranih mečeva ostvarili isto toliko pobjeda i sa maksimalnih 30 bodova prvi su na tabeli. Sa osam bodova manje na drugom i trećem mjestu su Kom i Stari aerodrom.\nSve je ovo normalno za Mirka Šćepanovića, koji smatra da se postavljanjem kvalitetnog sistema rada može ostvariti značajan napredak i crnogorski fudbal podići na veći nivo.\n“Jednostavno je. Svakom treningu pristupamo na najbolji mogući način. Na svakom treningu dajemo sve od sebe i maksimalno se trudimo da ove momke izvedemo na pravi put prvenstveno kao ljude, a naravno i kao fudbalere. Naš sistem rada je takav da svako dobija priliku i da svi imaju dovoljno prostora da pokažu talenat, razvijaju ga i demonstriraju na terenu. Od kada kroče na teren dječake učimo profesionalizmu, ali i zajedništvu i drugarskom odnosu”, rekao je Šćepanović za klupski sajt.\nKada se implementira takav pristup onda, kaže Šćepanović, napredak će biti evidentan.\n“Tada počinje vrijeme da radi za vas. Ovi momci koji igraju u OFK Titogradu su zlatni momci. Prije svega su dobri ljudi, a potom pravi profesionalci i sjajni fudbaleri. Razvili smo sistem koji im pomaže da napreduju u svakom segmentu i to nam daje rezultate na terenu, koji prije nego što smo počeli nisu bili prioritet”, dodaje Šćepanović.\nSada se, njegovi momci, kao i čitav fudbalski svijet pripremaju za nastavak sezone.\n” Svakom igraču ponaosob dajemo savjete šta i na koji način treba da rade, i naravno u kolikom obimu. Dosadašnji dio sezone je bio odličan i ne smijemo dozvoliti, iako je bila vanredna situacija za čitav svijet, da izgubimo onu fizičku spremu koju smo, vrijednim radom i disciplinom gradili”, kaže Šćepanović.\nNa kraju Šćepanović je imao poruku za navijače OFK Titograda, koji privučeni atraktivnom igrom mlađih selekcija u sve većem broju dolaze na tribine.\n“Nastavićemo da rastemo, samo ostanite uz nas. Ovo se sve radi zbog navijača, a ovi momci će, kada stasaju biti generacija za pamćenje”, poručio je Šćepanović.


MTS startap ubrzanje: Izabrani najbolji mladi startapovi Srbije - Biznis i Finansije\nHome\tVestiIT i nauka\tMTS startap ubrzanje: Izabrani najbolji mladi startapovi Srbije\nPomenutu nagradu inače dodeljuje Telekom Srbija najboljim polaznicima Startap akademije, koja već više od 6 godina okuplja, pomaže i edukuje domaće startap preduzetnike. Petočlani žiri odlučio je da upravo njima budu dodeljena sredstva kao podsticaj za dalji razvoj njihovog poslovnog rešenja. Pored novčane nagrade, dobitnicima je obezbeđena mentorska podrška i besplatni servisi neophodni za razvoj digitalnih proizvoda – mts optički pristup internetu i cloud server.\nOvaj konkurs i nagrada sprovode se već drugu godinu za redom, kako bi se podržali perspektivni domaći preduzetnici i pospešilo kreiranje inovacija u našoj zemlji. Telekomov partner u ovom projektu su Startit centri širom zemlje, u kojima udruženje Startit sprovodi svoje edukativne programe, organizuje stručne konferencije, meetupove i druge specijalizovane događaje.


Kosturi iz Obaminog ormara izlaze na videlo - 12.05.2020, Sputnik Srbija\nKosturi iz ormara Baraka Obame počeli su da ispadaju, komentariše istoričar Saša Adamović zahtev Meksika da se konačno razjasni afera sa tajnom prodajom... 12.05.2020, Sputnik Srbija\n07:00 12.05.2020 (Osveženo: 07:29 12.05.2020)\n© Foto : White House / Pete SouzaPredsednik SAD Barak Obama\nMeksiko traži da se, nakon skoro deset godina, razjasni slučaj operacije „Paklene ulice“. U ovoj tajnoj operaciji koju je sprovodio američki Biro za alkohol, duvan, oružje i eksplozive (ATF), oružje iz Amerike prodavano je meksičkim narko kartelima. Na taj način, Amerikanci su pokušali da uđu u trag vođama narko kartela. Bezuspešno, oružje je završilo na ulicama i bilo upotrebljeno u nekoliko krvavih masakra.\nPored prodaje oružja meksičkim narko kartelima, Obami se mogu staviti na teret i mnoge druge stvari koje su izazvale globalni poremećaj na svetskoj sceni – pre svega „arapsko proleće“ – tako da je afera sa prodajom oružja još jedna ružna zaostavština Obamine vladavine.\n„Nisam siguran da će se globalistički mediji na ozbiljan način baviti njime. Najverovatnije će se truditi da nađu odgovarajuća opravdanja, minimizujući Obaminu ulogu u svemu tome, dok će mediji koji podržavaju Trampa iskoriste svaku aferu iz života Baraka Obame i Džozefa Bajdena. Potpuno je jasno da se bitka ko će u naredne četiri godine biti u Beloj kući pretvara u borbu na život i smrt, od koje će u mnogome zavisiti budućnost Amerike“, zaključuje Adamović.\nSenka Obaminog uticaja nad dubokom državom\nA u tu bitku, Obama se, izgleda i aktivno uključio, toliko da, sudeći po broju tvitova koje mu je Donald Tramp posvetio u nedelju, kao da će se bitka u novembru voditi sa Obamom, a ne sa Bajdenom.\nPovod je bio Obamin privatni razgovor koji je procureo u javnost, u kome kritikuje obustavljanje istrage protiv bivšeg Trampovog savetnika za nacionalnu bezbednost Majkla Flina, dok je Trampovo vođenje borbe protiv epidemije koronavirusa nazvao „haotičnom katastrofom“.\nNepoznato je koja je od ove dve Obamine izjave više zabolela Trampa, tek, američki predsednik je krenuo da tvituje 10. maja ujutro i zaustavio se kasno uveče – tvitnuvši sto tvitova protiv Obame.\nZa neupućene sukob na liniji Tramp-Obama može da izgleda čudno; takva vrsta sukoba i nije uobičajena u američkoj politici, jer bivši predsednici obično se ne mešaju u politiku svojih naslednika. Sada, međutim, situacija nije uobičajena, a sukob aktuelnog predsednika i njegovog prethodnika čini se prirodan, jer, prema rečima istoričara Saše Adamovića, Obama je taj koji iz senke rukovodi operacijama duboke države koja sabotira Donalda Trampa sve vreme njegovog mandata.\n„Da se podsetimo da je Barak Obama na kraju svog drugog mandata, na oproštajnoj turneji stalno govorio kako žali što ne postoji mogućnost za treći mandat, jer bi ga navodno osvojio. Da je nameravao da ostane aktivan u politici govori podatak što je po napuštanju Bele kuće, kupio kuću u Vašingtonu i formirao neku vrstu štaba, koji bi i dalje trebalo da učestvuje u američkoj politici“, objašnjava Adamović.\nObama je najverovatnije planirao da politički uticaj koristi preko svoje favoritkinje Hilari Klinton, dodaje on, i tako, iz senke nastavi vladavinu. U sabotiranju Trampa učestvovali su i ljudi iz najbližeg okruženja, zbog čega je američki predsednik imao velikih problema.\nObama izlazi iz senke zbog toga što se Trampov protivkandidat Džo Bajden pokazuje kao neadekvatan da sam obavi posao, kaže Adamović.\n„Sada su sve karte na stolu i Donald Tramp uočava da mu najveći protivnik nije Bajden, već upravo Obama, koji je skinuo rukavice. U narednom periodu prisustvovaćemo borbi između dve najvažnije struje u američkoj politici – struje Donalda Trampa, koja želi američku suverenističku politiku i druge struje oličene u Baraku Obami, koja želi nastavak globalističke politike na štetu američkih interesa“, smatra on.\nOd Obamine kritike do stotinu tvitova\nSve je počelo objavom da Ministarstvo pravde prekida istragu protiv nekadašnjeg Trampovog savetnika za nacionalnu bezbednost Majkla Flina. Flin, koji je verovatno bio savetnik za nacionalnu bezbednost sa najkraćim mandatom u istoriji, smenjen je na samom početku mandata pod optužbom da je lagao potpredsednika Majka Pensa u vezi sa razgovorima koje je vodio sa ruskim ambasadorom u Vašingtonu.\nNjegova smena pokrenula je lanac neuspelih istraga i kampanja protiv američkog predsednika i njegovim navodnim vezama sa ruskim mešanjem u američke predsedničke izbore, koje su okončane takođe neuspelim impičmentom.\nU privatnim razgovorima koji su procureli u javnost, Obama je Flinovo oslobađanje od optužbi okarakterisao kao opasnost po vladavinu zakona, dok je Trampovo vođenje države u doba epidemije koronavirusa nazvao „apsolutno haotičnom katastrofom“.\nTramp je u tvitovanje počeo retvitovanjem izjava konzervativnog voditelja Baka Sekstona, u kojima ovaj optužuje Obamu za sabotiranje Trampove administracije u prvim danima njenog mandata. Sekston je takođe optužio bivšeg direktora FBI Endrjua Mekejba nazvavši ga „nečasnim partijskim smećem, koji je učinio nenadoknadivu štetu FBI i trebalo bi da sedi u ćeliji zbog krivokletstva“. Potom je nastavio sa optužbama da je Obama izvršio „najveći politički zločin u istoriji Amerike“, a završio kratko sa „Obamagejt“.\nŠto se afere sa tajnom operacijom prodaje oružja meksičkim narko kartelima, tiče, novinari američkog „Forbsa“ zapitali su se još 2011. hoće li ta operacija postati Obamin „Votergejt“.


Udruženje interdisciplinarne estetske i antiejdžing medicine (SESIAM) zajedno sa internacionalnim udruženjem IPAR (International Plastic Aesthetics Residence) će u Beograd po prvi put, na jednom mestu okupiti vodeće svetske lidere estetske i antiejdžing medicine.\nKako bi unapredili svoje znanje, stekli nova iskustva, upoznali se sa novim procedurama, materijalima i tehnikama domaći stručnjaci su morali da posećuju prestižne regionalne, evropske i svetske kongrese, ovoga puta donosimo Evropu i Svet u Beograd.\n- Prvi deo čine teorijska predavanja koja će se održati 24. Maja u periodu 09-18h u hotelu Hyatt. Internacionalni edukatori će prenositi svoja znanja iz oblasti upotrebe hijaluronskih filera, mezoterapije, niti ( PDO, PLL, PCL), hemijskih pilinga, neurotoksina, nege lica i dr.\n- Drugi deo kongresa će se održati 25. Maja u Poliklinici Rea Medika, gde će kompanije lideri iz oblasti estetske medicine održati Workshop kurseve a vodeći svetski edukatori Hands –on treninge.\nZa više informacija o uslovima učešća, prijavama za kongres, workshop i Hands – on kurseve posetite sledeće linkove:\nO kongresu Workshop moduli Hands-on moduli Prijava za kongres


VIJEĆE ZA ŠTAMPU BIH: "NE BUDITE SLUGE RATNOHUŠKAČKIH IGARA" – Analiziraj.ba\nŽalbena komisija Vijeća za štampu u BiH apelira na urednike i novinare štampanih i online medija u BiH da ne podliježu političkim pritiscima i širenju ratnohuškačke retorike i govora mržnje, što je “preplavilo naslovnice pojedinih medija u BiH i u susjednim zemljama”.\nTo je, smatra Vijeće, stvorilo paniku i veliku uznemirenost kod građana Bosne i Hercegovine, zbog čega u ovakvim situacijama povišenih tenzija u zemlji “novinari ne smiju doprinositi širenju panike i straha objavljivanjem neprovjerenih i netačnih informacija, nagađanja i pretpostavki”.\nPrenoseći izjave političara, obavezni su, upozorava Vijeće, procijeniti da li su te izjave vrijedne objavljivanja i da li su u interesu javnosti ili u interesu i postizanju ciljeva određene političke opcije.\n“Ne dozvolite da budete uvučeni u političke igre i sluge dnevno političkih i ratnohuškačkih igara, ponavljajući greške iz ’90-tih”, poručuje u saopćenju Vijeće za štampu u BiH.\nTagovi: huškanjemedijivijeće za štampu


IZBORI U ŠPANIJI Socijalisti pobedili, u parlament ušli i EKSTREMNI DESNIČARI\n28.04.2019. 20:42 > 23:38\nNakon što su prebrojani skoro svi glasovi današnjih parlamentanih izbora, portparolka španske vlade Izabel Kela proglasila je pobedu socijalista, predvođenih premijerom Pedrom Sančezom.\nPrema njenim rečima, Šančezova partija osvojila je skoro sedam miliona glasova, što znači da će imati 122 mesta u donjem domu parlamenta, prenosi AP.\nS druge strane, Rojters navodi, pozivajući se na rezultate koje je objavio španski MUP na osnovu 95 odsto prebrojanih glasova, da socijalisti vode sa 123 mesta u parlamentu od 350 mesta, dok levičarski Unidas Podemos ima 42 mesta.\nTo znači, objašnjava agencija, da ako te dve partije udruže snage nedostajaće im 11 mesta za formiranje većine u parlamentu.\nPrvi put od okončanja vojne vladavine 1970-ih, krajnje desničarska partija Voks, koja se protivi multikulturalizmu, feminizmu i neograničenoj migraciji, ući će u parlament, pokazuju rezultati.\nPrema rezultatima, ta partija dobiće 24 mesta u parlamentu, dok će desničarska konzervativna Narodna partija (PP) imati 65, a partija desnog centra Suidadanos 57 mesta u parlamentu.\nLider španskih socijalista, Pedro Sančez, izjavio je posle pobede svoje stranke na parlamentarnim izborima da su njegovi jedini uslovi za formiranje koalicione vlade poštovanje ustava i uspostavljanje socijalne pravde.\nSančez je pristalicama rekao da neće postavljati "bezbednosni kordon" u razgovorima o formiranju vlade, što je uobičajeni izraz korišćen u kampanji da bi se pokazalo da jedna stranka odbija da postigne dogovor sa drugom.\nGeneralni sekretar Voksa Havijer Ortega Smit rekao je da je današnji dan "istorijski".\nOn smatra da je "pobeda" socijalista kratkotrajna jer "levica zna da je s Voksom njihova partija gotova", prenosi AP.\n- Otpor je sada u Kongresu, i počevši od sutra, milioni Španaca, koji su ućutkivani, imaće glas u Kongresu - rekao je Ortega Smit.\nIMAO JE SAMO JEDNU ŠANSU Birači su im bili okrenuli leđa zbog štednje, ali evo kako se "Lepi Pedro" VRATIO U POLITIČKI VRH\nSećate li se kako je Tramp ODGURNUO PREMIJERA CRNE GORE? E, pa, ovaj svetski lider je sada SLIČNO PROŠAO (VIDEO)\nPonovljeni izbori u Španiji 10. novembra\nPROPALI PREGOVORI U ŠPANIJI Premijer Sančez se suočava sa glasanjem o NEPOVERENJU


Stipendije za najbolje učenike i studente | Ritam Grada - vesti Kragujevac\nNajbolji učenici srednjih škola i studenti fakulteta kragujevačkog Univerziteta, uključujući i Bogosloviju, u prisustvu članova GV Dobrice Milovanovića i Dragoslava Miloševića svečano su u zgradi Grada potpisali ugovore o stipendiranju iz Fondacije za lepšu budućnost «Jovo V.Lojanica».\nPo preporuci fakulteta i srednjih škola izabrano je 17 učenika i studenata sa najboljim prosekom koji će u naredna tri meseca od ove fondacije dobijati po 3000 odnosno 5000 dinara za studente. Uz pauzu za vreme raspusta, stipendiranje će biti nastavljeno početkom nove školske godine.\nFondacije za lepšu budućnost osnovana je prošle godine i govoreći o motivima njegove porodice da formira dobrotvornu organizaciju, Jovo Lojanica je istakao da je putujući po svetu, stekao velika saznanja o tome šta je važno u životu čoveka i to projektovao kroz ideju šta sve mi stariji možemo učiniti da mlađi budu srećniji nego što smo mi u našem dosadašnjem životu.\n– Ako iko može da preokrene našu budućnost da bude bolja, to su darovita deca i predstavnici mlade generacije, a znam da 90 posto njih živi u lošim materijalnim uslovima i nemaju mogućnosti da se usavršavaju. Ove stipendije su više motivacioni i psihološki faktor, nego što je finansijski, kako bi ova darovita i vredna deca znala da imaju nekog ko misli i želi da ulaže u njihovo usavršavanje, naveo je Lojanica i najavio da će nastaviti da utiče na institucije i pojedince da kroz njih ulažu u budućnost.\nFondacija za lepšu budućnost do sada stipendirala je najbolje iz manjih i slabo razvijenih mesta u regionu i ima 70 stipendista, uključujući i 30-ak stipendista iz Rusije. Kragujevac je jedan od prvih većih gradova u Srbiji gde se uručuju stipendije, a ideja u narednom periodu je da se kroz razvijanje prijateljstava medju najboljima iz svih krajeva sveta i uzvratnim posetama gradi lepša budućnost i stvara nova generacija.


Opasno zaoštravanje pod Himalajima: Indiji uručen demarš Pakistana - Sputnjik Srbija\n00:46 30 Oktobar 2020\n17:56 07.04.2019 Preuzmite kraći link\n„Indijski zamenik visokog komesara pozvan je da primi demarš u skladu sa današnjim brifingom ministra spoljnih poslova i upozorenje da ne bude nikakvih nesrećnih slučajeva“, napisao je na Tviteru portparol pakistanskog Ministarstva spoljnih poslova Muhamed Fajsal.\nŠef pakistanske diplomatije šah Muhamed Kureši izjavio je ranije danas da Pakistan ima „pouzdane obaveštajne podatke“ da će Indija ponovo napasti ovog meseca.\nRojters navodi da je Kurešijeva izjava stigla u trenutku kada je delovalo da su se smirile tenzije nastale nakon februarskog sukoba ove dve susedne zemlje koje obe raspolažu nuklearnim oružjem.\n„Napad bi mogao da se desi između 16. i 20. aprila“, kazao je Kureši i dodao da je Pakistan izneo zabrinutost u vezi sa tim pred pet stalnih članica Saveta bezbednosti Ujedinjenih nacija.\nRojters podseća da je u samoubilačkom napadu automobilom-bombom, koji su 14. februara izveli ekstremisti sa bazom u Pakistanu, ubijeno najmanje 40 pripadnika indijskih paravojnih snaga, a rizik od sukoba dramatično je porastao 27. februara, kada je Indija pokrenula vazdušni napad na ono što je tvrdila da je kamp za obuku ekstremista.\n„Imamo pouzdane obaveštajne podatke da Indija planira novi napad na Pakistan. Prema našim informacijama, to bi moglo da se desi između 16. i 20. aprila“, rekao je Kureši novinarima u rodnom gradu Multanu.\nRojters navodi da još uvek nije dobio reagovanje Ministarstva spoljnih poslova Indije na ovu tvrdnju šefa pakistanske diplomatije.


52. Bitef zatvara Rekvijem za L. – nežna i dirljiva priča o umiranju - 42 magazin\nPod sloganom Svet bez ljudi od 13. do 22. septembara biće održan 52. Bitef u Beogradu\nNa Beogradskom internacionalnom teatarskom festivalu – Bitefu – 2018. publika će tokom deset dana imati priliku da vidi isto toliko predstava koje objedinjuje slogan Svet bez ljudi. Jedna od tema festivala je smrt, pa će Bitef biti svečano zatvoren 22. septembara u Sava centru izvođenjem predstave Rekvijem za L. čuvenog belgijskog koreografa Alana Platela, u produkciji kompanije Le bale se d la be. Predstava je početkom 2018. imala svetsku premijeru, a od tada je gostovala, s velikim uspehom, na nekoliko velikih međunarodnih festivala.\nU ovom neobičnom muzičko-scenskom spektaklu Platel udružuje snage sa svojim stalnim saradnicima sa kojima kreira svoju verziju Mocartovog Rekvijema, uz učešće muzičara i različitih delova sveta, među kojima su i majstori popularne afričke muzike, koji Mocartovom delu daju poseban ton.\nU osnovi predstave, iza koje stoji nekoliko uglednih evropskih koproducenata, nalazi se muzička partitura Fabricija Kasola, koja inventivno spaja Mocartov Rekvijem, afričku muziku i još neke muzičke tradicije. Na ovu muziku je Alen Platel, jedan od vodećih svetskih koreografa, komponovao scensku partituru, jedan istovremeno minimalistički i monumentalni pogrebni ritual koji spaja različite tradicije, ali ga izvodi ansambl sastavljen skoro samo od Afrikanaca. Čini se da je obred posvećen nepoznatoj beloj ženi čiji se poslednji sati života prate preko video-rada u pozadini, kreirajući intimnu, nežnu i dirljivu priču o umiranju.\nU ovom neobičnom muzičko-scenskom spektaklu Alen Platel udružuje snage sa svojim stalnim saradnicima sa kojima kreira svoju verziju Mocartovog Rekvijema, uz učešće muzičara i različitih delova sveta\nPo rečima kritičarke Culture Whispera Tereze Gerero, Rekvijem za L. suočava nas sa sopstvenom smrtnošću na način koji je istovremeno i tužan i radostan, miran i bučan. To je, po njenom mišljenju, delo jedinstvene snage koje, ukoliko mu se prepustite, izaziva katarzu.\nUlaznice za sve predstave na 52. Bitefu mogu se rezervisati od 13. do 25. avgusta putem imejla: blagajna@bitef.rs i telefona: + 381 69 899 24 00. Prodaja ulaznica za sve predstave počinje 27. avgusta na blagajni Bitefa koja je smeštena u Pozorištu na Terazijama (Terazije 29).\nViše o prodaji, rezervaciji ulaznica i grupnim popustima pogledajte na sajtu OVDE